# בענין שעיר המשתלח

# א. בפסוקים ובמפרשים

ויקרא פרק טז

(ה) וּמֵאֵ֗ת עֲדַת֙ בְּנֵ֣י יִשְׂרָאֵ֔ל יִקַּ֪ח שְׁנֵֽי־שְׂעִירֵ֥י עִזִּ֖ים לְחַטָּ֑את וְאַ֥יִל אֶחָ֖ד לְעֹלָֽה:

(ו) וְהִקְרִ֧יב אַהֲרֹ֪ן אֶת־פַּ֥ר הַחַטָּ֖את אֲשֶׁר־ל֑וֹ וְכִפֶּ֥ר בַּעֲד֖וֹ וּבְעַ֥ד בֵּיתֽוֹ:

(ז) וְלָקַ֖ח אֶת־שְׁנֵ֣י הַשְּׂעִירִ֑ם וְהֶעֱמִ֤יד אֹתָם֙ לִפְנֵ֣י יְקֹוָ֔ק פֶּ֖תַח אֹ֥הֶל מוֹעֵֽד:

(ח) וְנָתַ֧ן אַהֲרֹ֪ן עַל־שְׁנֵ֥י הַשְּׂעִירִ֖ם גֹּרָל֑וֹת גּוֹרָ֤ל אֶחָד֙ לַיקֹוָ֔ק וְגוֹרָ֥ל אֶחָ֖ד לַעֲזָאזֵֽל:

(ט) וְהִקְרִ֤יב אַהֲרֹן֙ אֶת־הַשָּׂעִ֔יר אֲשֶׁ֨ר עָלָ֥ה עָלָ֪יו הַגּוֹרָ֖ל לַיקֹוָ֑ק וְעָשָׂ֖הוּ חַטָּֽאת:

(י) וְהַשָּׂעִ֗יר אֲשֶׁר֩ עָלָ֨ה עָלָ֤יו הַגּוֹרָל֙ לַעֲזָאזֵ֔ל יָֽעֳמַד־חַ֪י לִפְנֵ֥י יְקֹוָ֖ק לְכַפֵּ֣ר עָלָ֑יו לְשַׁלַּ֥ח אֹת֪וֹ לַעֲזָאזֵ֖ל הַמִּדְבָּֽרָה:

ספר מורה הנבוכים חלק ג פרק מו

וכאשר היה שעיר המשתלח לכפרת חטאים גדולים כולם, עד שאין חטאת צבור שיכפר מה שהוא מכפר, וכאלו הוא נושא כל החטאים, מפני זה לא נרצה לזביחה ולא לשרפה ולא להקבר כלל, אלא הרחיקו תכלית ההרחקה ויושלך בארץ גזרה, ר"ל שאין בה יישוב, ואין ספק לאדם שהחטאים אינם משאות שיעתקו מגב איש אחד לגב איש אחר, אבל אלו המעשים כולם משלים להביא מורא בנפש עד שתתפעל לתשובה, כלומר שכל מה שקדם ממעשינו נקינו מהם והשלכנום אחרי גוינו והרחקנום תכלית ההרחקה.

ספר מורה הנבוכים חלק ג פרק מז

ומפני זה היה העוסק בפרה ובשעירים הנשרפים מטמא בגדים, כשעיר המשתלח אשר יאמן בו כי מרוב מה שנשא מן העונות הוא מטמא מי שנגע בו

ספורנו ויקרא פרק טז

(ה) שני שעירי עזים לחטאת. הראשון על חטאים במקדש, והמשתלח על שאר חטאי צבור אשר לרוב טומאתו לא יאות לזבח ומטמא משלחו:

אבן עזרא ויקרא פרק טז

ואמר רב שמואל, אעפ"י שכתוב בשעיר החטאת שהוא לשם, גם השעיר המשתלח הוא לשם, ואין צריך, כי המשתלח איננו קרבן, כי לא ישחט.

רמב"ן ויקרא פרק טז

ור"א כתב אמר רב שמואל אף על פי שכתוב בשעיר החטאת שהוא לשם, גם השעיר המשתלח הוא לשם. ואין צורך, כי המשתלח איננו קרבן, שלא ישחט. ומפורש מזה בפרקי רבי אליעזר הגדול (פרק מו), לפיכך היו נותנין לו לסמאל שוחד ביום הכפורים שלא לבטל את קרבנם, שנאמר גורל אחד לה' וגורל אחד לעזאזל, גורלו של הקדוש ברוך הוא לקרבן עולה, וגורלו של עזאזל שעיר החטאת וכל עונותיהם של ישראל עליו, שנאמר ונשא השעיר עליו. ראה סמאל שלא נמצא בהם חטא ביום הכפורים, אמר לפני הקדוש ברוך הוא, רבון כל העולמים יש לך עם אחד בארץ כמלאכי השרת שבשמים, מה מלאכי השרת יחפי רגל כך הן ישראל יחפי רגל ביום הכפורים. מה מלאכי השרת אין בהם אכילה ושתיה כך ישראל אין בהם אכילה ושתיה ביום הכפורים. מה מלאכי השרת אין להם קפיצה כך ישראל עומדין על רגליהם ביום הכפורים. מה מלאכי השרת שלום מתווך ביניהם כך הן ישראל שלום מתווך ביניהם ביום הכפורים. מה מלאכי השרת נקיים מכל חטא כך הן ישראל נקיים מכל חטא ביום הכפורים. והקדוש ברוך הוא שומע עדותן של ישראל מן הקטיגור שלהם ומכפר על המזבח ועל המקדש ועל הכהנים ועל כל עם הקהל שנאמר וכפר את מקדש הקדש וגו', ע"כ אגדה זו. והנה הודיענו שמו ומעשהו:

ואין הכונה בשעיר המשתלח שיהיה קרבן מאתנו אליו חלילה, אבל שתהיה כונתנו לעשות רצון בוראנו שצונו כך:

והמשל בזה, כמי שעשה סעודה לאדון וצוה האדון את האיש העושה הסעודה תן מנה אחת לעבדי פלוני, שאין העושה הסעודה נותן כלום לעבד ההוא ולא לכבודו יעשה עמו, רק הכל נתן לאדון והאדון נותן פרס לעבדו, ושמר זה מצותו ועשה לכבוד האדון כל אשר צוהו, ואמנם האדון לחמלתו על בעל הסעודה רצה שיהיו כל עבדיו נהנין ממנה שיספר בשבחו ולא בגנותו:

וזה טעם הגורלות, כי אילו היה הכהן מקדיש אותם בפה לה' ולעזאזל, היה כעובד אליו ונודר לשמו, אבל היה מעמיד אותם לפני ה' פתח אהל מועד, כי שניהם מתנה לה' והוא נתן מהם לעבדו החלק אשר יבא לו מאת השם, הוא הפיל להם גורל וידו חלק להם, כענין שנאמר (משלי טז לג) בחיק יוטל את הגורל ומה' כל משפטו וגם אחרי הגורל היה מעמידו לפני ה' לומר שהוא שלו ואין אנחנו מכוונים בשילוחו אלא לרצון לשם, כמו שאמר (פסוק י) יעמד חי לפני ה' לכפר עליו לשלח אותו וגו', ולכך לא נשחוט אותו אנחנו כלל:

רמב"ן ויקרא פרק טז

(כא) ונתן אותם על ראש השעיר - לא נאמר בפרו של אהרן ולא בשעיר החטאת של שם ולא בשום סמיכה שבקרבנות כלשון הזה, מפני שהקרבנות לרצון על אשי ה' והנם מרצים ומכפרים, אבל זה שאינו לשם והמקבלו אינו מכפר ולא מרצה אינו אלא נושא עונותם, ועונה אמן בעל כרחו, ובהיות ישראל נקיים מכל חטא ופשע הוא ישא חטאתם כאשר בפסוקים רבים בתורה ובנביאים, וזהו ונשא השעיר עליו - ולכך לשון של זהורית מלבין בשעת שלוחו של שעיר בדחייתו לצוק כשנעשה אברים אברים, כמו שמוזכר בדברי חכמים (יומא סז א):

הושע פרק יד

(ג) קְח֤וּ עִמָּכֶם֙ דְּבָרִ֔ים וְשׁ֖וּבוּ אֶל־יְקֹוָ֑ק אִמְר֣וּ אֵלָ֗יו כָּל־תִּשָּׂ֤א עָוֹן֙ וְקַח־ט֔וֹב וּֽנְשַׁלְּמָ֥ה פָרִ֖ים שְׂפָתֵֽינוּ:

רד"ק הושע פרק יד

ונשלמה פרים שפתינו - במקום פרים נשלמה לפניך וידוי שפתינו כי אתה רוצה בדברי תשובה יותר כי אין הקרבנות מועילות בלא וידוי העון כי בכלם נאמר והתודה אשר חטא ובשעיר המשתלח לא היה אלא וידוי דברים כי לא היה קרב ממנו דבר על גבי המזבח אלא הוידוי כמו שנאמר והתודה עליו את כל עונות בני ישראל וגומר:

העמק דבר שם

שני שעירי עזים לחטאת: לשם חטאת, וגם לתכלית אחד, דשניהם מכפרים חטאות. אבל לא למעשה נקראים שניהם חטאת, כאשר יבואר בפסוק ט....

ועשהו חטאת. גם במעשה, כדין חטאות פנימית....מה שאין כן שעיר המשתלח, אע"ג שנקרא "חטאת" (פסוק ה') אבל אין עושין בו מעשה חטאת.

# ב. אם יש לו דיני קרבן

חידושי הגרי"ז זבחים קיג: (מהגר"ח)

והנה בשעיר המשתלח יש להסתפק אם יש לו דין קרבן או שאין לו דין קרבן רק שתורת מצות שילוח עליו אבל אין בו דין קרבן....

]יש לדון לגבי נוגח, רובע, נרבע, נעבד, מוקצה, יוצא דופן. איסור תמורה, דיני מעילה (דאינו עומד לבדק הבית וגם אין בו קדושת מזבח).]

## א. אם בא מתרומת הלשכה

משנה מסכת שקלים פרק ד

משנה א

[\*] התרומה מה היו עושין בה לוקחין בה תמידין ומוספין ונסכיהם העומר ושתי הלחם ולחם הפנים וכל קרבנות הצבור

משנה מסכת שקלים פרק ד

משנה ב

[\*] פרה ושעיר המשתלח ולשון של זהורית באין מתרומת הלשכה כבש פרה וכבש שעיר המשתלח ולשון שבין קרניו ואמת המים וחומת העיר ומגדלותיה וכל צורכי העיר באין משירי הלשכה אבא שאול אומר כבש פרה כהנים גדולים עושין אותו משל עצמן:

ר' עובדיה מברטנורא מסכת שקלים פרק ד

משנה ב

פרה אדומה ושעיר המשתלח - לעזאזל:

באין מתרומת הלשכה - אף על גב דפרה אינה נשחטת בעזרה באה מתרומת הלשכה, דחטאת קרייה רחמנא. ושעיר המשתלח, לפי שצריך ליקח שני שעירים ואין ידוע על איזה מהם יעלה הגורל לה':

ולשון של זהורית - שני תולעת שמשליכין אל תוך שריפת הפרה. וה"ה לעץ ארז ואזוב, אלא נקט לשון של זהורית לבד לחלק בין לשון של זהורית זה ללשון של זהורית של שעיר המשתלח:

ולשון שבין קרניו - לידע אם הלבין ונתכפרו עוונותיהן של ישראל. והני אינם צורך קרבן לפיכך אינן באין מתרומה שהופרשה לשם קרבנות אלא ממה שנשתייר בלשכה אחר הפרשת התרומות:

ריבב"ן שם

ב. פרה אדומה ושעיר המשתלח. פרה אדומה על שנקראת חטאת באה מתרומת הלשכה ושעיר המתשלח ממקום שבא שעיר הנעשה בפנים כדתניא בפ' שני שעירי ולקח את שני השיעירם שיהיו שניהן שוין במראה ובקומה [ובדמים] ולקיחתן כאחת.

ולשון של זהורית. בעוד שהיה מלבין ונותנין אותו באולם.

ולשון שבין קרניו. לאחר שמת שמעון הצדיק שראו שלפעמים היה מלבין ופעם לא היה מלבין התקינו שהיו מניחין בין קרבניו ובסלע. כל הראוי לפנים ואף פרה אדומה ושעיר המשתלח באין מתרומת הלשכה אבל כבש השעיר אע"פ שהיה בפנים הואיל שלא הוצרך לעשותו אלא מפני הבבליים לא היה בא מתרומת הלשכה וכל שהוא צורך חוץ נעשה משירי הלשכה לפי שלא היה בו מעילה....

תוספות הרא"ש מסכת יומא דף סז עמוד א

חילק לשון של זהורית. ומאתמול הביאו אותו לשם, א"נ על ראש השעיר מביאין אותו דמחמר כלאחר יד הוא כדאמרינן בפסחים פרק אלו דברים גבי סכין, ובמסכת שקלים פ' התרומה מוכח דהאי לשון של זהורית דהכא אינו לשון של זהורית שהיו קושרים בראשו במקדש לעיל פ' טרף בקלפי, דקתני פרה ולשון של זהורית שבראש שעיר המשתלח באין מתרומת הלשכה כבש פרה וכבש שעיר ולשון של זהורית שבין קרניו באין משירי הלשכה.

ועיין בתוספות ישנים.

וביאר הגחלי אש טעם החילוק: שבתחילה צריכים לקשור הלשון כדי שלא יערב השל שם עם העזאזל ולכן הוה צורך פנים. משא"כ קשירות הלשון על השל חוץ שאינו צריך פנים.

רמב"ם הלכות שקלים פרק ד

הלכה א

תרומת הלשכה מה יעשה בה, לוקחין ממנה תמידין של כל יום והמוספין וכל קרבנות הצבור ונסכיהם והמלח שמולחין בו כל הקרבנות, וכן העצים אם לא הביאו עצים ולא מצאו אלא בדמים, והקטרת ושכר עושיה, ולחם הפנים ושכר עושה לחם הפנים, והעומר ושתי הלחם ופרה אדומה ושעיר המשתלח ולשון של זהורית שקושרין בין קרניו כל אלו באין מתרומת הלשכה.

משנה למלך הלכות שקלים פרק ד

הלכה א

[א] ושעיר המשתלח ולשון של זהורית שקושר בין קרניו כל אלו באין מתרומת הלשכה. נראה דט"ס הוא דהא לשון זהורית שקושרין בקרני שעיר המשתלח לא היה בא כי אם משירי הלשכה וכדתנן בפ"ד דמס' שקלים משנה ב'. ונראה דל"ג שקושרין בין קרניו אלא ולשון של זהורית לחוד והיינו לשון של זהורית שהיו משליכין אל תוך שריפת הפרה. ולקמן בפרקין דין ח' שכתב רבינו וכבש שמוציאין עליו שעיר המשתלח ושניהן נעשין משירי הלשכה שם צריך לגרוס ולשון שקושרין בין קרניו. והדבר צריך תלמוד ועיין בסמ"ג הלכות שקלים ובהל' עבודת יוה"כ ודוק:

ושמא הוא תלוי במחלוקת התנאים ר' יהודה בר' שמעון. והרמב"ם הבין שהמשנה היא אליבא דר' יהודה.

חידושי הגרי"ז מסכת זבחים דף קיג עמוד ב

והנה בהך דלשון של זהורית מבואר בפ' טרף בקלפי (יומא דף מ"א ע"ב) דהי' קושרו בין קרניו כדי שלא יתערב עם אחרים היינו שעירים אחרים, ושם אמר ר' יצחק ב' לשונות שמעתי אחת של פרה ואחת של שעיר המשתלח אחת צריכה שיעור ואחת אינה צריכה שיעור ולא ידענא הי מינייהו, אר"י ניחזי אנן של שעיר המשתלח דבעי חלוקה בעי שיעור ושל פרה דלא בעי חלוקה לא בעי שיעור, ולהלן שם איתא כי אתא רב דימי אר"י ג' לשונות שמעתי אחת של פרה ואחת של שעיר המשתלח ואחת של מצורע אחת משקל עשרה זוז ואחת משקל ב' סלעים וכו', ואי נימא דכל עיקר דין דלשון של זהורית הוא רק כדי שלא יתערב, מה ענין שיעור שיש בו, דכל השיעורים הרי הם מהלכה, וכן מבואר ברמב"ם בהל' טומאת צרעת (פי"א ה"א) ושני תולעת משקלו שקל וכל השיעורים הלכה ע"כ, ומדברי הגמ' דכייל ללשון זהורית דשעיר המשתלח בהדי מצורע משמע דשיעור הלשון דשעיר המשתלח נמי הלכה, ונראה מזה דעיקר דין דלשון של זהורית הוא חובה לשעיר המשתלח דכך מיקרי שעיר המשתלח עם לשון זהורית, והא דקאמר דלא ליתי לאחלופי קאי רק על הקשירה בין קרניו, אבל עיקר דין לשון זהורית הוא חובה לשעיר המשתלח.

....

ויותר נראה דהלשון זהורית שייך אף למצות שילוח השעיר, וראיה מהא דהיו קושרין בין קרניו, והרי עוברים משום מחמר. ואמנם צ"ע אם הוא שייך דוקא במצות שילוח השעיר כשכבר לית בי' דינא דקרבן ורק מצות שילוח בעלמא, או דאף כשעדיין יש עליו דיני קרבן כבר יש בו חובת לשון זהורית, וראיה כהצד ב' נראה מהא דאחר הגרלה מיד היו קושרין לשון זהורית בין קרניו, הרי דעוד קודם שילוח כבר יש בו חובת לשון זהורית, וא"כ כיון שכבר יש בו חובת לשון זהורית כשעדיין דין קרבן עליו א"כ צריך להיות דינו כשאר קרבנות דבאין מתרומת הלשכה, ומפרש הרמב"ם שזהו הדין האמור בריש המשנה בשקלים שם שהבאנו דלשון של זהורית בא מתרומת הלשכה, דהיינו לשון של שעיר המשתלח, והך דסיפא דכבש פרה ושעיר המשתלח ולשון שבין קרניו באין משירי הלשכה, מפרש הרמב"ם דקאי רק על כבש, והך דלשון שבין קרניו מפרש הרמב"ם דכ' בזה דין אחר והיינו דלשון שבין קרניו שייך במצות שילוח, והכי פירושו כבש של שעיר המשתלח שהוא עם לשון זהורית שבין קרניו בא משיירי הלשכה, אבל הלשון עצמו לעולם דינו מתרומת הלשכה. (מהגר"ח זצ"ל).

## ב. בעל מום ומחוסר זמן

תלמוד בבלי מסכת יומא דף סג עמוד ב

 מנין שלא יקדישנו מחוסר זמן, תלמוד לומר קרבן... לה' לרבות שעיר המשתלח! - אמר רבא: התם מענינא דקרא, והכא מענינא דקרא. התם דאל פתח לרבות, לה' להוציא. הכא דאשה להוציא, לה' לרבות. טעמא - דרבי רחמנא, הא לא רבי - הוה אמינא: שעיר המשתלח קדוש במחוסר זמן. והא אין הגורל קובע אלא בראוי לשם! - אמר רב יוסף: הא מני - חנן המצרי היא. דתניא, חנן המצרי אומר: אפילו דם בכוס - מביא חבירו ומזווג לו. - אימר דשמעת ליה לחנן המצרי דלית ליה דחויין, דלית ליה הגרלה מי שמעת ליה? דילמא מייתי ומגריל! אלא אמר רב יוסף: הא מני - רבי שמעון היא, דתניא: מת אחד מהן - מביא חבירו שלא בהגרלה, דברי רבי שמעון. רבינא אמר: כגון שהומם וחיללו על אחר. ומנא תימרא דפסיל ביה מומא - דתניא: ואשה לא תתנו מהם - אלו החלבים, אין לי אלא כולן, מקצתן מנין - תלמוד לומר מהם מזבח - זו זריקת דמים, לה' - לרבות שעיר המשתלח. ואיצטריך למיכתב בעל מום, ואיצטריך למיכתב מחוסר זמן. דאי כתב רחמנא מחוסר זמן - משום דלא מטי זמניה, אבל בעל מום דמטי זמניה - אימא לא. ואי כתב רחמנא בעל מום - משום דמאיס, אבל מחוסר זמן דלא מאיס - אימא לא, צריכא.

(יש לעיין במחלוקת רבא ורבינא.)

רש"י מסכת יומא דף סג עמוד ב

רבינא אמר - כי איצטריך קרא דמחוסר זמן - כגון שהומם המשתלח משהגריל עליו, וחיללו על אחר, וזה אין צריך להגריל - שהרי מכח הראשון בא.

(ועיין באחרונים שדנו שאם השעיר מוגדר כקרבן מדוע צריכים הגזה"כ הללו. או האם גזה"כ מגלים שיש לו דין קרבן וממילא יש להפעיל שאר פסולים.)

רמב"ם הלכות עבודת יום הכיפורים פרק ה

הלכה יז

המום פוסל בשעיר המשתלח אפילו מום עובר, וכן אם נעשה מחוסר זמן נפסל, כגון שנשחטה אמו לחולה ביום הכפורים, שדחייתו לעזאזל היא שחיטתו.

(עיין בשיטה מקובצת תמורה ו עמוד ב דמבואר שיש איסור מקריב בעל מום והקרבת בעל מום בדחיית השעיר לצוק. עיין בתורת הקודש שדייק כן.)

## ג. באיסור הטלת מום

מנחת חינוך מצוה רפז אות א

לענין אם עובר בלאו במטיל מום בשעיר המשתלח או בפ"א אף דמום פוסל בם וכתבתי לעיל דאפשר דעוברים גם כן על בל תקדיש ובל תקריב ומכל מקום אפשר דלאו זה הוא רק בקדשי מזבח ובפרט פ"א דמבואר בגמרא כ"פ דקדשי ב"ה היא אף דחטאת קריא רחמנא מכל מקום לכמה דינים אינם שוים כמ"ש לעיל ולא מצאתי כעת גילוי לזה אם חייב מלקות בהטיל מום בשעיר המשתלח או בפרה.

## ד. חטאת שנתכפרו בעליה למיתה אזלה

תלמוד בבלי מסכת יומא דף סב עמוד א

מת אחד מהם, אם עד שלא הגריל מת - יקח זוג לשני, ואם משהגריל מת - יביא זוג אחר, ויגריל עליהם בתחילה, ויאמר: אם של שם מת - זה שעלה עליו הגורל לשם יתקיים תחתיו, ואם של עזאזל מת - זה שעלה עליו הגורל לעזאזל יתקיים תחתיו, והשני ירעה עד שיסתאב וימכר, ויפלו דמיו לנדבה. שאין חטאת צבור מתה. רבי יהודה אומר: תמות.

בית הבחירה למאירי מסכת יומא דף סב עמוד א

ופירש בדין רעיה זו שירעה עד שיסתאב וימכר ויפלו דמיו לנדבה שאין חטאת צבור מתה כלומר שאע"פ שנתכפרו באחר וחטאת שנתכפרו בעליה במיתה ר"ל שיכניסוה לבית וימות שם לא נאמר כן אלא בחטאת יחיד אבל חטאת צבור לא כמו שהתבאר נ' א' ושעירים אלו הן של שם הן של עזאזל חטאת הן כדכתיב ומאת עדת בני ישראל יקח שני שעירי עזים לחטאת ור' יהודה אומר תמות וטעם מחלוקתם שת"ק סובר הואיל וחמש חטאות נאמר עליהן שבמיתה ויש מהן שלש שאין להם מקום בצבור כגון ולד חטאת שהרי אין צבור מביא נקבה ותמורת חטאת שאין צבור עושין תמורה ומתו בעליה שאין צבור מתים אף השנים הנשארים והם נתכפרו בעליה ועברה שנתה לא נאמרה בצבור ור' יהודה סובר שמאחר ששני אלו יש להם מקום אף בצבור יאמר כן אף בצבור ואין הלכה כדבריו אלא כת"ק ובעברה שנתנה מיהא כבר ביארנו שיש פוסקים שאינה במיתה:

## ה. שחוטי חוץ

תלמוד בבלי מסכת יומא דף סב עמוד ב

תנו רבנן: שני שעירי יום הכיפורים ששחטן בחוץ עד שלא הגריל עליהן - חייב על שניהם, משהגריל עליהן - חייב על של שם, ופטור על של עזאזל. עד שלא הגריל עליהם חייב על שניהם למאי חזו - אמר רב חסדא: הואיל וראוי לשעיר הנעשה בחוץ.

## ו. לדחות שבת

### עתי אפילו בשבת

ספרא אחרי מות פרשה ד

(ח) מכאן אמרו חייבי חטאות ואשמות וודים שעבר עליהם יום הכיפורים חייבים להביא לאחר יום הכיפורים, וחייבי אשמות תלויים פטורים ושלח ביד איש עתי להכשיר את הזר, עתי שיהא מזומן, עתי אף בשבת עתי אף בטומאה.

(ועיין ביומא סו.)

ר"ש משאנץ שם

ח. עתי אף בשבת. [דהוה אמינא] דשלוח השעיר אינה בעבודת [כעבודת?] שאר קרבנות דדוחין שבת שאפילו רבי שמעון דמחמיר בשעיר המשתלח דאמר יעמד חי עד שעת וידוי דוידוי מעכב אבל שלוח לכולי עלמא לא מעכב לכך צריך לרבות ששילוחו דוחה שבת. והוה דומה לאיברים ופדרים דלא מעכבי ודחו שבת.

ומיהו מביאין מירושלמי דודאי מעכב. ואם מת לאחר וידוי מביא שנים ומגריל עליהם ושולחו לצוק ושל שם ירעה עד שיסתאב. וי"ל טעמא דצריך שילוחו רבוי משום דלאו קדשי מזבח הוא.

## ז. עבודה בקדשים

יומא מא:

גבורת ארי מסכת יומא דף מא עמוד ב

בראש שעיר המשתלח והכי נמי קשרו לנשחט. וקשה לי האיך קשרו לשון בראשו של זה ובין קרניו של חבירו הא עביד עבודה בקדשים דכהאי גוונא אמרינן ריש פרק ו' דפסחים (דף ס"ו) גבי שכח ולא הביא סכין מערב שבת בערב פסח שחל בשבת לצורך שחיטת פסח דמי שפסחו טלה תוחב בצמרו גדי תוחבו בין קרניו דפריך והא עביד עבודה בקדשים ומשני דעביד כהלל דמביאו כשהוא חולין בעזרה ומקדישו ושוחטו והא גבי שעירים הללו ליכא למימר הכי דכבר קדשי וקיימי מקמי הגרלה ואפילו למאי דפי' התוס' התם בשם הירושלמי אהא קודם דעביד עבודה בקדשים דכל עבודה שלצורך הקרבן לית לן בה ואפילו תימא דכל זמן עמידת השעירים בעזרה היה קשירת הלשון לצרכן שלא יתערבו זה בזה ולא באחרים כדמפרש בגמ' מכל מקום בשעת שילוח המשתלח מן העזרה עד בואו לצוק דאין כאן חשש תערובת הא ודאי הוי ליה שלא לצורך והא בקשירת לשון זה היה משתלח ועליו תנן לקמן בפרק ו' מה היה עושה חולק לשון של זהורית חציו קשור בסלע וחציו בין קרניו כמו שמפרש בגמ'. ועוד הא גמ' דידן על כרחך לא סבירא ליה הא דירושלמי מדאיצטריך לשנויי עלה דעביד כהלל מיהו אהא לשון של זהורית של שם איכא למימר כיון דאין לו שיעור ובכל שהוא סגי וכמו שמפורש בגמ' בשם התוס' אין בזה משום עבודה דקל הוא אבל משתלח שהיה משקל ב' סלעים כדאמרינן בגמ' הא ודאי לא גרע מסכין של שחיטה דסגי בדבר מועט ואפילו הכי קאמר דיש בו משום עביד עבודה בקדשים...

### ח. טריפה

תלמוד בבלי מסכת חולין דף יא עמוד א

 רב אחא בר יעקב אמר: אתיא משעיר המשתלח, דרחמנא אמר: ולקח את שני השעירים - שיהו שניהם שוים, וליחוש דילמא חד מינייהו טריפה הוא! אלא לאו משום דאמרינן זיל בתר רובא; וכי תימא, מאי נפקא לן מינה? הא אין גורל קובע לעזאזל אלא בדבר הראוי לשם; וכי תימא דבדקינן ליה, והתנן: לא היה מגיע למחצית ההר עד שנעשה אברים אברים.

רמב"ם הלכות עבודת יום הכיפורים פרק ה

הלכה יז

המום פוסל בשעיר המשתלח אפילו מום עובר, וכן אם נעשה מחוסר זמן נפסל, כגון שנשחטה אמו לחולה ביום הכפורים, שדחייתו לעזאזל היא שחיטתו.

הלכה יח

היה טריפה פסול שנאמר יעמד חי.

לחם משנה הלכות עבודת יום הכיפורים פרק ה

הלכה יח

[יח] היה טרפה פסול שנאמר יעמד חי וכו'. קשה דבפ"ק דחולין לא אמרו דפסול טרפה גבי משתלח אלא משום דאין הגורל קובע לעזאזל אלא בדבר הראוי לשם וכאמרו שם. וא"ת מאי נפקא לן מינה הא אין גורל קובע לעזאזל וכו' והא דקאמר מקרא דיעמד חי לא ידענא מנא ליה:

משנה למלך הלכות עבודת יום הכיפורים פרק ה

 הלכה יח

[יח] היה טריפה פסול וכו'. הקשה הר"ב לח"מ דבפ"ק דחולין ממעטינן טריפה מסברא דאין גורל קובע לעזאזל אלא בדבר הראוי לה' וא"כ קרא למה לי. ונ"ל דאיצטריך להיכא דנטרף אחר הגרלה וכה"ג אמרינן בפ' שני שעירים (דף ס"ג) דאיצטריך קרא למעט בעל מום ומחוסר זמן משעיר המשתלח והתם בפ"ק דחולין בלאו האי קרא פשיט דאזלינן בתר רובא ודוק:

## ט. מעילה

### מעילה באברי השעיר

תלמוד בבלי מסכת יומא דף סז עמוד א

לא היה מגיע למחצית ההר. איבעיא להו: אותן אברים מה הן בהנאה? רב ושמואל, חד אמר: מותרין, וחד אמר: אסורין. מאן דאמר מותרין –

תלמוד בבלי מסכת יומא דף סז עמוד ב

דכתיב במדבר, ומאן דאמר אסורין - דכתיב גזרה. ומאן דאמר אסורין - האי מדבר מאי עביד ליה? - מיבעי ליה לכדתניא: המדברה המדברה, במדבר - לרבות נוב וגבעון, שילה ובית עולמים. ואידך, האי גזרה מאי עביד ליה? - מיבעי ליה לכדתניא: גזירה אין גזירה אלא חתוכה, דבר אחר: אין גזרה אלא דבר המתגזר ויורד. דבר אחר גזרה - שמא תאמר מעשה תהו הוא, תלמוד לומר: אני ה', אני ה' גזרתיו ואין לך רשות להרהר בהן. אמר רבא: מסתברא כמאן דאמר מותרין, לא אמרה תורה שלח לתקלה.

רש"י מסכת יומא דף סז עמוד ב

דכתיב במדבר - ושלח את השעיר במדבר (ויקרא טז) וקרא יתירא הוא, למדרש שיהא הפקר כמדבר.

גזירה - לשון חומר ואיסור.

תלמוד בבלי מסכת מעילה דף יא עמוד א

וכי יש לך דבר שנעשית מצותו ויש בו מעילה? אמאי לא? הרי תרומת הדשן שנעשה מצותו ויש בו מעילה! משום דהוה ליה תרומת הדשן ואיברי שעיר המשתלח שני כתובין הבאין כאחד, וכל שני כתובין הבאין כאחד אין מלמדין. הניחא למ"ד איברי שעיר המשתלח - אין נהנין מהן, אלא למאן דאמר נהנין מהן, מאי איכא למימר? משום דהוה ליה תרומת הדשן ובגדי כהונה שני כתובין הבאין כאחד, וכל שני כתובין הבאין כאחד אין מלמדין.

רש"י מסכת מעילה דף יא עמוד ב

הניחא למאן דאמר - התם (יומא דף סז) איברי שעיר של יום הכפורים מועלין בהן אף על פי שנעשית מצותן משום דכתיב אל ארץ גזירה שפיר להכי לא גמיר מתרומת הדשן דהוי תרומת הדשן ושעיר המשתלח שני כתובין הבאין כאחד.

אלא למ"ד נהנין - דמפיק ליה ממדבר.

עיין גם בגרי"ז יומא קונטרוס עמ' כב שהקשה כן. והעלה שהגזה"כ הוא שהשעיר יעמוד באיסורו של מעילה מקודם.

שפת אמת מסכת מעילה דף יא עמוד ב

בגמ' איברי שעיר המשתלח כו' משמע מסוגיא זו דשעיר המשתלח קודם שלוחו אפי' אחר הגרלה ויציאתו מחוץ למחנה מועלין בו, רק באיברים שכבר נעשה מצותו אין מועלין וצ"ע דלא חשבו התנא במתני' לעיל פ"ב כי היכי דתני פרים הנשרפים כו' וגם הרמב"ם לא הביא דין מעילה בשעיר המשתלח ובפרה אדומה הביא הרמב"ם (בפ"ב דמעילה) דמועלין משום דחטאת קרי' רחמנא אבל שעיר לא הביא שם וגם מהכ"ת יהי' בו מעילה הא לא הוי קדשי ה' אחר שהגריל ונתברר דזה אינו לה' וגם לשון הגמ' ביומא (ס"ז) בפלוגתא דרב ושמואל אי איברי שעיר מותרין מר דריש ממדבר ומר דריש מגזירה משמע קצת דמטעם מעילה לא אתינן עלה וצ"ע דגם בחולין (קי"ז) ובכריתות (ו') דאיתא שם כל ההיא סוגיא לא גריס בגמ' שם מאיברי שעיר המשתלח כלום רק תרומת הדשן ובגדי כהונה וכן בפסחים (כ"ו) רק הכא במעילה ואפשר דגי' משבשתא היא:

עיין מה שתירץ בזה העולת שלמה שם.

### י. אינו קרבן מצד דיני כפרה שבו

תוספות הרא"ש מסכת שבועות דף יג עמוד ב

דעבר סמוך לשקיעת החמה. אבל לאחר שילוח השעיר לא מצי למימר שהרי הוא מכפר כל היום, אף על גב דאמרינן לעיל שאין הקרבנות מכפרין על עבירות שאחר הקרבתן שאני שעיר המשתלח דכתיב ביה כי ביום הזה יכפר עליכם לטהר אתכם מכל חטאתיכם משמע שכל היום מכפר, וגם שעיר המשתלח לאו קרבן הוי, א"נ כפרה גמורה אינו מכפר אח"כ אבל קצת מכפר ואין כאן כרת גמור, וכה"ג מצינו בפ"ק דזבחים בעולה שמכפרת על היורש מקופיא אבל לא מקיבעא. ונראה נמי לרבי דאמר דמכפר על שאינם שבים לא מקיבעא אלא מקופיא ולא כמו על השבים שמכפר כפרה גמורה כדאיתא בסוף יומא.

חידושי הרשב"א מסכת שבועות דף יג עמוד ב

חומר בשעיר שהשעיר מכפר מיד ויוה"כ אינו מכפר עד שתחשך וחומר ביוה"כ מבשעיר שיוה"כ מכפר בלא קרבן משא"כ בשעיר שאינו מכפר בלא קרבן, ונ"ל דה"פ דיוה"כ בלא שעיר המשתלח מכפר משא"כ בשעיר שאינו מכפר אף על פי שהגרילו עליו אא"כ נשתלח, ושילוחו קרי קרבן לפי ששניהם שוים הקרב בפנים והמשתלח ושבפנים קרבן לד' והשני משלח לעזאזל. וא"נ יש לי לפרש שיוה"כ מכפר בלא קרבן שעיר הנעשה בפנים משא"כ בשעיר שאינו מכפר אא"כ קדם של שם שנעשה בפנים, וזה נ"ל יותר מדקאמר שאין מכפר בלא קרבן ואילו לפי' הראשון לא ניחא שאין שילוחו קרוי קרבן.

## יא. זבח רשעים תועבה

## זבח רשעים תועבה

תלמוד בבלי מסכת שבועות דף יב עמוד ב

על שאר עבירות שבתורה, הקלות והחמורות, הזדונות והשגגות כו'. היינו קלות היינו עשה ולא תעשה! חמורות היינו כריתות ומיתות ב"ד! הודע היינו מזיד! לא הודע היינו שוגג! אמר רב יהודה, ה"ק: על שאר עבירות שבתורה, בין קלות בין חמורות, בין שעשאן בשוגג בין שעשאן במזיד, אותן שעשאן בשוגג בין נודע לו ספיקן בין לא נודע לו ספיקן, ואלו הן קלות - עשה ולא תעשה, ואלו הן חמורות - כריתות ומיתות ב"ד. האי עשה ה"ד? אי דלא עבד תשובה, זבח רשעים תועבה! אי דעבד תשובה, כל יומא נמי! דתניא: עבר על מצות עשה ועשה תשובה, לא זז משם עד שמוחלין לו! אמר רבי זירא: בעומד במרדו, ורבי היא; דתניא, רבי אומר: על כל עבירות שבתורה, בין עשה תשובה בין לא עשה תשובה - יום הכפורים מכפר, חוץ מפורק עול ומגלה פנים בתורה ומפר ברית בבשר, שאם עשה תשובה - יום הכפורים מכפר, ואם לאו - אין יום הכפורים מכפר.

רש"י מסכת שבועות דף יב עמוד ב

ה"ד אי דלא עשה תשובה - שאינו תוהא על חטאו.

הא כתיב זבח רשעים תועבה - והיכי מכפר עליה קרבן יוה"כ.

רש"י מסכת שבועות דף יג עמוד א

בעומד במרדו - דלא עבד תשובה ודקשיא לך זבח רשעים תועבה מתני' רבי היא דאמר יוה"כ מכפר על שאינן שבין והאי קרא מוקי לה בשאר יומי.

רמב"ם הלכות תשובה פרק א

הלכה ב

שעיר המשתלח לפי שהוא כפרה על כל ישראל כהן גדול מתודה עליו על לשון כל ישראל שנאמר והתודה עליו את כל עונות בני ישראל, שעיר המשתלח מכפר על כל עבירות שבתורה הקלות והחמורות, בין שעבר בזדון בין שעבר בשגגה, בין שהודע לו בין שלא הודע לו הכל מתכפר בשעיר המשתלח, והוא שעשה תשובה, אבל אם לא עשה תשובה אין השעיר מכפר לו אלא על הקלות, ומה הן הקלות ומה הן החמורות, החמורות הן שחייבין עליהם מיתת בית דין או כרת, ושבועת שוא ושקר אף על פי שאין בהן כרת הרי הן מן החמורות, ושאר מצות לא תעשה ומצות עשה שאין בהן כרת הם הקלות.

הלכה ג

בזמן הזה שאין בית המקדש קיים ואין לנו מזבח כפרה אין שם אלא תשובה, התשובה מכפרת על כל העבירות, אפילו רשע כל ימיו ועשה תשובה באחרונה אין מזכירין לו שום דבר מרשעו שנאמר רשעת הרשע לא יכשל בה ביום שובו מרשעו, ועצמו של יום הכפורים מכפר לשבים שנאמר כי ביום הזה יכפר עליכם.

כסף משנה הלכות תשובה פרק א

ומ"ש אבל אם לא עשה תשובה אין השעיר מכפר לו אלא על הקלות. ק"ל דהתם משמע דלרבנן אפילו עבר אעשה אם לא עשה תשובה אין שעיר מכפר ולרבי אפילו על החמורות מכפר בלא תשובה חוץ מפורק עול ומגלה פנים בתורה ומפר בריתו בבשר וצ"ע:

## יב. דין שחיטה בדחייתו לצוק

### אותו ואת בנו

תלמוד בבלי מסכת יומא דף סג עמוד ב

, מנין שלא יקדישנו מחוסר זמן, תלמוד לומר קרבן... לה' לרבות שעיר המשתלח! - אמר רבא: התם מענינא דקרא, והכא מענינא דקרא. התם דאל פתח לרבות, לה' להוציא. הכא דאשה להוציא, לה' לרבות. טעמא - דרבי רחמנא, הא לא רבי - הוה אמינא: שעיר המשתלח קדוש במחוסר זמן. והא אין הגורל קובע אלא בראוי לשם! - אמר רב יוסף: הא מני - חנן המצרי היא. דתניא, חנן המצרי אומר: אפילו דם בכוס - מביא חבירו ומזווג לו. - אימר דשמעת ליה לחנן המצרי דלית ליה דחויין, דלית ליה הגרלה מי שמעת ליה? דילמא מייתי ומגריל! אלא אמר רב יוסף: הא מני - רבי שמעון היא, דתניא: מת אחד מהן - מביא חבירו שלא בהגרלה, דברי רבי שמעון. רבינא אמר: כגון שהומם וחיללו על אחר. ומנא תימרא דפסיל ביה מומא - דתניא: ואשה לא תתנו מהם - אלו החלבים, אין לי אלא כולן, מקצתן מנין - תלמוד לומר מהם מזבח - זו זריקת דמים, לה' - לרבות שעיר המשתלח. ואיצטריך למיכתב בעל מום, ואיצטריך למיכתב מחוסר זמן. דאי כתב רחמנא מחוסר זמן - משום דלא מטי זמניה, אבל בעל מום דמטי זמניה - אימא לא. ואי כתב רחמנא בעל מום - משום דמאיס, אבל מחוסר זמן דלא מאיס - אימא לא, צריכא.

תלמוד בבלי מסכת יומא דף סד עמוד א

רבא אמר: כגון שהיה לו חולה בתוך ביתו, ושחט אמו ביום הכפורים. - וכי האי גוונא מי אסיר? לא תשחטו אמר רחמנא, והא לאו שחיטה היא! - הא אמרי במערבא: דחיתו לצוק זו היא שחיטתו.

שפת אמת מסכת יומא דף סז עמוד א

בגמ' אותם איברים מה הן בהנאה, משמע דבאכילה לכו"ע אסורין משום דהוי נבילה ואפי' למ"ש התוס' לעיל (ס"ד) דדחי' לצוק היא כמו שחיטה כמו עריפת עגלה דמוציא מידי נבילה מ"מ י"ל דאסור באכילה דמ"מ זביחה לא הי' וכתי' וזבחת ואכלת שהרי גם במליקה איצטריך קרא להתיר באכילה לכהן אף על גב דמצותו בכך, וכ"מ בדברי הרמב"ם שהביא דהאיברים מותרים בהנאה משמע דבאכילה אסורים, [וכ"מ בב"ק (מ"א) גבי שור הנסקל דלאחר סקילה הוי נבילה ול"א דהסקילה היא במקום שחיטה כמ"ש המנ"ח (מצוה נ"ב) אבל מ"מ קשה הא דאי' בזבחים (ס"ט) דאצטריך קרא דמליקה מטהר מידי נבילה ע"ש דל"ל קרא להכי למה לא נימא דמליקתו היא שחיטתו לטהר מידי נבילה]:

מנחת חינוך מצוה קפה

קומץ המנחה/ ועכשיו עלה בדעתי דאפילו אם נתגלגל מן הצוק ונעשה איברים למה לא יהיו מותרין באכילה, כיון דמבואר בגמרא יומא ס"ד ע"א, דדחייתו לצוק זו היא שחיטתו ועובר משום אותו ואת בנו לא תשחטו, אף על גב דכתיב לשון שחיטה אך דדחייתו לצוק זהו שחיטתו כיון דהתורה ציותה כן מה לי שחיטה מה לי דחייה, כמו במליקה דהתורה התירה במקדש לאכול אף על פי שהוא נבילה, כיון דהתורה ציותה למלוק במקדש והוי ליה המליקה שחיטה, כן הכא נמי אפשר דמותרים האיברים באכילה ג"כ.

תוספות מסכת יומא דף סד עמוד א

דחייתו לצוק זו היא שחיטתו - הקשה הרב רבי משה מפונטייז' זצ"ל דבפרק אותו ואת בנו (חולין דף פא:) תנן השוחט עגלה ערופה ושור הנסקל וכו' חייב ור"ש פוטר פירוש דה"ל שחיטה שאינה ראוייה ופריך בגמרא [שם דף פב.] והתנן נמצא ההורג עד שלא נערפה העגלה תצא ותרעה בעדר אלמא לא מיתסרא מחיים ואמאי פוטר ר' שמעון ומשום הכי קאמר עלה עגלה ערופה אינה משנה ואמאי לא קאמר דשוחט דמתניתין היינו עורף ורבי שמעון פוטר משום דלא חזיא לאכילה וחייב לרבנן דעריפתה זו היא שחיטתה כדאמרי' הכא דחייתו לצוק זו היא שחיטתו ובפרק חטאת העוף בזבחים (דף ע:) אמרינן דעריפה מטהרת מידי נבילה ותירץ ר"ת דלא הוה ליה למיתני השוחט אלא העורף ודוחק הוא דדילמא תנא שוחט משום פרת חטאת ושור הנסקל דמיתנו בהדה כדאשכחן ריש פרק השוחט (חולין דף כט.) דקאמר סיפא בקדשים ודקאמר שחיטתן כשרה מליקתן כשירה מיבעי ליה איידי דסליק מבהמה תנא שחיטתן כשירה וכן הא דקתני התם השוחט חיה ועוף ולא יצא מהם דם וכו' וקאמרינן בגמרא אי סלקא דעתך בקדשים חיה בקדשים מי איכא אבל לא פריך אי בקדשים שחיטה בעוף מי איכא אלא משום בהמה וחיה נקט השוחט.

ספר הישר (חלק התשובות) סימן נב

ה. (ענין עגלה ערופה אינה משנה): על אותה שאמרת עגלה ערופה אינה משנה שפרשתי אפשר להיות, אבל איני זכור. וגם אינו נראה מדקפריך31 נמצא ההרוג עד שלא נערפה תצא ותרעה בעדר. ואם בא לחלוק בין הפרקים [יכול] לתת חילוק בין דחיית צוק שהוא הכשר מצוה לעריפת עגלה שהיא לכפרת חטא שאע"פ שעריפתה מטהרתה מידי נבלה אפילו הכי עריפתה שהיא מצוה הבאה על חטא אינה דומה לדחיית צוק. דדחיית צוק הוי כשחיטת עולת קדשים דאסורה באכילה וכמליקת עוף דמותר באכילה. הלכך חשוב דחיית צוק שחיטה דאם שחט המוכר את אמו אסור לדחותו לצוק דהוי הכשרו כמליקת עולת העוף. ועוד דרבי קרא מחוסר זמן לשעיר המשתלח32 ולא ילפינן מיניה ערופה. ולא מסתברא לרבא לאוקמיה קרא בהומם וחיללו אלא בתחילת הקדש.33 ואורך יתחדש, וסאתך תתגדש תתגדל ותתקדש:

תוספות הרא"ש מסכת חולין דף פב עמוד א

והא תנן נמצא ההורג עד שלא תיערף העגלה תצא ותרעה בעדר. וא"ת היאך מדקדק מכאן דלא נאסרה מחיים דילמא משום דהקדש בטעות הוי דאדעתא דהכי לא אקדשה כדאמרינן גבי אשם ודאי אמרו לו אכלת קדש והוזמו העדים או שנמצא חולין תצא ותרעה בעדר דאדעתא דחטא אקדשה, וי"ל דדמי לאשם תלוי דאמרינן בפרק בתרא דכריתות דמשום דלבו נוקפו גמר ומקדישו מספק הכא נמי לא אסיקו אדעתיהו שימצא ההורג וגמרי ומקדשי לה. הקשה ה"ר משה מפונטיישא אמאי לא משני דשוחט דמתניתין היינו עורף ופטור לר' שמעון משום דלא חזי לאכילה ולרבנן חייב עריפתה זו היא שחיטתה כדאמרינן בפרק (הוציאו לו) [שני שעירי] גבי שעיר המשתלח דחייתו לצוק זו היא שחיטתו וחייב באותו ואת בנו ובפרק חטאת העוף נמי אמרינן דעריפתה של עגלה ערופה מטהרתה מידי נבלה, ותירץ ר"ת דלא הוה ליה למיתני השוחט אלא העורף, ודוחק הוא דילמא תנא השוחט משום פרת חטאת ושור הנסקל כדאמרינן לעיל בפ"ב סיפא בקדשים ואיידי דסליק מבהמה תנא שחיטתו כשרה ולא תנא מליקתו, ושמא מליקה ושחיטה תרוייהו בסימנין ועריפה אינה בסימנין, אי נמי גבי שעיר המשתלח אמרינן דחייתו זו היא שחיטתו כי הדחייה מתרת האיברים בהנאה כדאיתא התם אבל הכא העריפה אוסרתה אפילו למאן דאית ליה דמותרת מחיים.

חידושי הריטב"א מסכת יומא דף סד עמוד א

דחייתו לצוק זו היא שחיטתו. פי' דהכי גמירי לה.

(ועיי מש"כ בזה התורת הקודש)

עיין מהרי"ט קידושין יד שביאר הא דאין הגורל מעכב שאמרינן סכין מושכתן למה שהן בדחייתו לצוק.

## תיכף לסמיכה שחיטה

מקדש דוד קדשים סימן כד

ו) לאחר עבודות שבפנים היה מתודה על שעיר המשתלח וסומך שתי ידיו עליו ומתודה כו' ומסרו למי שהיה מוליכו, והנה בסמיכה זו יש לעיין מה טיבה אם היא רק צורך הוידוי דאין וידוי בלא סמיכה וכמ"ש לעיל סק"ב, או דיש לה דין סמיכה ממש. והנה במנחות (צ"ב א) אמרינן דלר"י בכלל הנך ב' סמיכות בציבור הוא ג"כ סמיכת שעיר המשתלח, ומקשינן הא בעינן סמיכה בבעלים, ואמרינן דלר"י אף בזה אהרן ובניו מתכפרים בו ע"ש, ומוכח דהוי סמיכה גמורה דאי הוי רק צורך הוידוי למה בעינן בעלים, ויש לעיין הא בסמיכה בעינן תיכף לסמיכה שחיטה והכא ל"ש זה, וצ"ל דבמקום דליכא שחיטה כלל שייך סמיכה בלא שחיטה, עוד אפשר לומר דדחייתו לצוק זהו שחיטתו כדאמרינן ביומא (ס"ד ע"א) לענין אותו ואת בנו, ולפ"ז בעינן שתכף אחר הוידוי ישלחו וכדקתני במתני' שם (ס"ו א) בא לו אצל שעיר המשתלח סמך ב' ידיו עליו ומתודה כו' מסרו למי שהיה מוליכו כו', דתכף שאחר שהתודה מסרו לשילוח, ואף על גב דהדחיה לצוק היה אח"כ מ"מ צריך לעשות התכיפות כמה דאפשר ולשלחו תכף וזהו התכף שלו.

# ג. לחלק בענין הנ"ל בין שלבים שונים ב"הקרבתו" ומעשהו

## א. קודם הגרלה

חזון איש אורח חיים קכח:ב

ונראה דקודם הגרלה לא קדשי עדיין קדושת הגוף, אלא קדושת תרומת הלשכה, וכשם שדמי תרומת הלשכה ראוין לכל קרבן ה"נ שיעירם שלקחו בדמי תרומת הלשכה ראוין לכל קרבן, אבל קשה כיון דלא קדשי עדיין קדושת הגוף למה חייבין עליהן בחוץ הלא לאו קרבן נינהו ואינן ראוין לפתח אוהל מועד...וצ"ל דכמו דקנין קדישין קדה"ג ומתפרשין אח"כ בעשיית כהן ה"נ שעירים הנקחין בתה"ל קדישין קדה"ג לכל קרבנות הבאין שעירין ומתפרשין אח"כ בעשית כהן ושעירי יה"כ הגרלתן מפרשתן והלכך קדם הגרלה הן ראוין לשעיר החיצון, מיהו נראה שאם ייחד השנים להגריל עליהם נתיחדו למצותן ואינן ראוין לחיצון, והכא איירי בהקדישן ע"מ שיהי' ראוין לכל מה שייחדן....מיהו קשה כיון שמצות לקיחתן כאחת א"כ סתמא מיחדן...ורש"י ז"ל לק סג. ד"ה האי פירש דלא בעי עקירה מפנימיים לשעיר החיצון משום דהאי חטאת והאי חטאת, ושמותיהן שוות, והדבר תימא דאי באמת נתקדשו לפנימיים איך יתכן לשנותן לחיצון...

רש"י מסכת יומא דף סב עמוד ב

שני שעירי יום הכפורים - שמשלקחן הם קדושים, שהרי מתרומת הלשכה באו, ושחטן בחוץ לעזרה.

רש"י מסכת יומא דף סג עמוד א

האי לא בעי עקירה - ואף על פי שלקחו לשם שעיר הנעשה בפנים - זה חטאת וזה חטאת שניהן שוין בשמותיהן.

## ב. אין הגורל קובע אלא בראוי לה'

תלמוד בבלי מסכת יומא דף סג עמוד ב

 ולה' להוציא הוא? ורמינהו: ירצה לקרבן אשה לה' - אלו אישים, מנין שלא יקדישנו מחוסר זמן, תלמוד לומר קרבן... לה' לרבות שעיר המשתלח! - .... טעמא - דרבי רחמנא, הא לא רבי - הוה אמינא: שעיר המשתלח קדוש במחוסר זמן. והא אין הגורל קובע אלא בראוי לשם! –

אמר רב יוסף: הא מני - חנן המצרי היא. דתניא, חנן המצרי אומר: אפילו דם בכוס - מביא חבירו ומזווג לו.

תלמוד בבלי מסכת חולין דף יא עמוד א

 רב אחא בר יעקב אמר: אתיא משעיר המשתלח, דרחמנא אמר: ולקח את שני השעירים - שיהו שניהם שוים, וליחוש דילמא חד מינייהו טריפה הוא! אלא לאו משום דאמרינן זיל בתר רובא; וכי תימא, מאי נפקא לן מינה? הא אין גורל קובע לעזאזל אלא בדבר הראוי לשם; וכי תימא דבדקינן ליה, והתנן: לא היה מגיע למחצית ההר עד שנעשה אברים אברים.

תלמוד בבלי מסכת תמורה דף ו עמוד ב

ת"ר: כל אשר בו מום לא תקריבו .... לה' - לרבות שעיר המשתלח... טעמא דכתב קרא לה' הוא דלא מייתי שעיר המשתלח, הא לא רבי קרא לה' הוה אמינא: שעיר המשתלח בעל מום - שפיר דמי? מכדי, אין הגורל קבוע אלא בדבר הראוי! אמר רב יוסף: הא מני - חנן המצרי היא, דאמר אפילו דם בכוס - מביא חבירו ומזווג ליה.

חידושי הגרי"ז מסכת תמורה דף ו עמוד ב

בגמ' טעמא דכתב קרא לה', צ"ע למה מקשה הגמ' משום שאין הגורל קובע וכו' ולכן צריך שיהא תם הא מבואר ביומא (דף ס"ב ע"ב) דעד שלא הגריל עליהן חייב על שניהם משום שחוטי חוץ משום דראוי לשעיר הנעשה בחוץ משום דכל אחד הוא שם חטאת קודם שהוקבע לעזאזל, ...

והנה אין לפרש קושית הגמרא והא אין הגורל קובע וכו' דילקה בהגרלה דהא בהגרלה לא ניתוסף שום קדושה דמעיקרא היה חטאת, ועוד דכיון דאינו ראוי לשם אין בכאן מעשה הגרלה, אלא ודאי דקושית הגמרא דמלה' ידעינן דשייך פסול בדם השעיר המשתלח וגם לקי, והקושיא היא מה צריך קרא דהמום פוסל תיפו"ל דאין הגורל קובע אלא בדבר הראוי לשם והיינו דליכא למימר דיכשר בע"מ דהא אינו ראוי לשם ואין שייך לעשות הגרלה, וקשה דאפשר לתרץ דהמום נעשה אחרי הגרלה ובעינן קרא שפסול, והנה שם בשיטה מקובצת (בהשמטות אות י"ח) הגירסא אימר דאמר ר"ש דלא בעי הגרלה אבל תם דאיהו חזי בעי, ונדחה בזה תשובתו של ר"י והיינו דאין הגורל קובע וכו' הוא חלות דין בהשעיר דבעינן שיהא ראוי לשם ומוכרח מזה דשייך ביה דין זה גם לאחר הגרלה, ולפי"ז קשה מאי מתרץ רבא שהומם וחיללו על אחר הרי גם בהמחלל דיני שעיר עליה וגם שוין בפסול זה וע"ש ברגמ"ה ובשטמ"ק.

והנראה דהדין דאין הגורל קובע לאו פסול מום הוא אלא דהוא דין דבעינן דשני השעירים יהיו שוין דגם השעיר המשתלח יהיה ראוי לשם, וכן איתא בחולין (דף י"א ע"א) דרחמנא אמר ולקח את שני השעירים שיהיו שניהם ראוים ושוין ודלמא חד מנייהו טריפה וכו' הא אין הגורל קובע אלא בדבר הראוי לשם ע"ש, הרי דהדין דאין הגורל קובע הוא מדינא דבעינן שניהם שוין אבל אין בזה דין פסול מום בהמשתלח ומקרא דלה' ידעינן דשייך פסול מום בשעיר המשתלח

עיין דברות משה חולין יא

עיין אבן ישראל עבודת יום הכפורים ה:י"ח

רבינו גרשום מסכת תמורה דף ו עמוד ב

לה' לרבות שעיר המשתלח. לבעל מום שלא יביא בעל מום אף על גב דאינו בא לה' הא]אין הגורל קובע אלא בראוי לשם כלומר דאפילו שעיר המשתלח בעינן תם:

(השוה לרש"י ור"ח)

רבינו גרשום מסכת תמורה דף ו עמוד ב

ת"ל לה' מי שמיוחדין לה'. להקרבה חייב משום שחוטי חוץ יצאו אלו פרת חטאת ושעיר המשתלח שאין מיוחדין להקרבה אלמא לה' להוציא הוא. לה' למה לי ש"מ מאי אשים [דקא מרבי דמרצין כאשים] לשם אסור בבעל מום. ושעיר המשתלח נמי מרצה [הוא] לעזאזל כאשים לשם הלכך בעינן תם:

רש"י מסכת תמורה דף ו עמוד ב

הא אין הגורל - של שם קובע אלא בדבר הראוי לשם דכי מייתי ומגריל לא ידע אהי מינייהו סליק גורל של שם הלכך בעל כרחיך תרוייהו בעינן תמימין וקרא למה לי.

תלמוד בבלי מסכת יומא דף לט עמוד א

משנה. טרף בקלפי והעלה שני גורלות, אחד כתוב עליו לשם ואחד כתוב עליו לעזאזל. הסגן בימינו וראש בית אב משמאלו. אם של שם עלה בימינו - הסגן אומר לו: אישי כהן גדול הגבה ימינך. ואם של שם עלה בשמאלו ראש בית אב אומר לו אישי כהן גדול הגבה שמאלך. נתנן על שני השעירים, ואומר לה' חטאת - רבי ישמעאל אומר: לא היה צריך לומר חטאת, אלא לה'.

(אולי המחלוקת אם יש דין חטאת לשניהם, ולפ' אין צורך להזכיר לה' חטאת)

## לאחר הגרלה

## שחוטי חוץ

תלמוד בבלי מסכת יומא דף סב עמוד ב

תנו רבנן: שני שעירי יום הכיפורים ששחטן בחוץ עד שלא הגריל עליהן - חייב על שניהם, משהגריל עליהן - חייב על של שם, ופטור על של עזאזל. עד שלא הגריל עליהם חייב על שניהם למאי חזו - אמר רב חסדא: הואיל וראוי לשעיר הנעשה בחוץ.

### עבודה בקדשים

גבורת ארי מסכת יומא דף מא עמוד ב

בראש שעיר המשתלח והכי נמי קשרו לנשחט. וקשה לי האיך קשרו לשון בראשו של זה ובין קרניו של חבירו הא עביד עבודה בקדשים דכהאי גוונא אמרינן ריש פרק ו' דפסחים (דף ס"ו) גבי שכח ולא הביא סכין מערב שבת בערב פסח שחל בשבת לצורך שחיטת פסח דמי שפסחו טלה תוחב בצמרו גדי תוחבו בין קרניו דפריך והא עביד עבודה בקדשים ומשני דעביד כהלל דמביאו כשהוא חולין בעזרה ומקדישו ושוחטו

והא גבי שעירים הללו ליכא למימר הכי דכבר קדשי וקיימי מקמי הגרלה ואפילו למאי דפי' התוס' התם בשם הירושלמי אהא קודם דעביד עבודה בקדשים דכל עבודה שלצורך הקרבן לית לן בה ואפילו תימא דכל זמן עמידת השעירים בעזרה היה קשירת הלשון לצרכן שלא יתערבו זה בזה ולא באחרים כדמפרש בגמ' מכל מקום בשעת שילוח המשתלח מן העזרה עד בואו לצוק דאין כאן חשש תערובת הא ודאי הוי ליה שלא לצורך והא בקשירת לשון זה היה משתלח ועליו תנן לקמן בפרק ו' מה היה עושה חולק לשון של זהורית חציו קשור בסלע וחציו בין קרניו כמו שמפרש בגמ'.

ועוד הא גמ' דידן על כרחך לא סבירא ליה הא דירושלמי מדאיצטריך לשנויי עלה דעביד כהלל מיהו אהא לשון של זהורית של שם איכא למימר כיון דאין לו שיעור ובכל שהוא סגי וכמו שמפורש בגמ' בשם התוס' אין בזה משום עבודה דקל הוא אבל משתלח שהיה משקל ב' סלעים כדאמרינן בגמ' הא ודאי לא גרע מסכין של שחיטה דסגי בדבר מועט ואפילו הכי קאמר דיש בו משום עביד עבודה בקדשים

וא"ל כיון דשעיר המשתלח לאחר הגרלה לא חזי למזבח דין קדשי בדק הבית עליו דאין אסורין בגיזה ועבודה אלא מדרבנן כדאמר ריש פרק ב' דבכורות (דף י"ד)

ואף על גב דקודם וידוי מיקרי ראוי אל פתח אוהל מועד ואי לאו דמיעט קרא מלה' הוה אמינא דמחייב עליו משום שחוטי חוץ כדאמרינן ריש פרק בתרא דזבחים (דף קי"ב) היינו משום דשחוטי חוץ בראוי אל פתח אוהל מועד תליא מילתא והא ראוי לבא משום וידוי

אבל מכל מקום כיון דאינו ראוי להקרבה לאחר הגרלה שכבר עלה עליו הגורל לעזאזל אינו אסור בגיזה ועבודה אף על גב דאסור להקדישו מחוסר זמן ובעל מום ואפילו היכא דאינו צריך גורל ומבורר מעצמו לעזאזל כדאמרינן לקמן פרק ו' (דף ס"ו) שעיר המשתלח דרבי קרא לה' כדאמרינן התם אבל לענין גיזה ועבודה דלא רבי קרא הואיל ואינו ראוי להקרבה לית לן בה דהא ודאי מהאי טעמא דאינו ראוי להקרבה לאחר הגרלה אין דינו כקדשי בדק הבית אלא דמי לקדשי מזבח שקדם הקדישן למומן דאסורין בגיזה ועבודה אפילו לאחר פדיונם מן התורה ולוקין עליו כדאמר התם בפרק ב' דבכורות:

(ועיין בתורת הקודש מה שכתב בזה לחלק דדוקא בשאר קדשים שעומדים להקרבה לעולם שייך איסור גיזה ועבודה לאחר שהוממו והופדו, משא"כ שעיר המשתלח שאינו עומד להקרבה לעולם, עיי"ש.)

עיין בתורת הקודש שם שאין איסור תמורה לאחר הגרלה דאח"כ אינו קרבן.

## ג. שעת וידוי ושם קרבן אפילו לאחר הגרלה

רמב"ם הלכות מעשה הקרבנות פרק יח הלכה יא

שני שעירי יום הכפורים ששחטם בחוץ, אם עד שלא התודה עליהם חייב כרת על שניהן הואיל וראויין לבוא לפני השם לוידוי, ואם אחר שהתודה פטור על המשתלח שהרי אינו ראוי לבוא לפני השם.

+/השגת הראב"ד/ שני שעירי וכו' עד אם לא התודה. א"א אני שונה בברייתא עד שלא הגריל עליהם חייב על שניהם ופירש רב חסדא הואיל וראויים לשעיר הנעשה בחוץ משהגריל עליהם חייב על של שם ופטור על של עזאזל אלמא אפילו קודם שהתודה כיון שהגריל ועלה עליו הגורל לעזאזל פטור עליו בחוץ אף על פי שעתיד להתודות עליו שאין ראוי לבא לפתח אהל מועד ויהא מיוחד לשם אלא שיהא ראוי לזריקה ולהקטרה שנאמר לה' וחיי ראשי שמעתא דזבחים הטעהו שלא ירד לפירושה ומצאה משובשת.+

תלמוד בבלי מסכת זבחים דף קיג עמוד ב

שעיר המשתלח. ורמינהי: או קרבן - שומע אני אפילו קדשי בדק הבית שנקראו קרבן, שנאמר: ונקרב את קרבן ה', ת"ל: ואל פתח אהל מועד לא הביאו, מי שראוי לבא באהל מועד, יצאו קדשי בדק הבית שאינן ראוין; אוציא את אלו שאינן ראוין, ולא אוציא את שעיר המשתלח שהוא ראוי לבא אל פתח אהל מועד? ת"ל: לה', להוציא שעיר המשתלח שאינו מיוחד לה'! לא קשיא: כאן קודם הגרלה, כאן לאחר הגרלה. אחר הגרלה נמי האיכא וידוי! אלא אמר רב מני, לא קשיא: כאן קודם וידוי, כאן לאחר וידוי.

תלמוד בבלי מסכת יומא דף מ עמוד ב

יעמד חי לפני ה' לכפר עליו, עד מתי יהיה זקוק לעמוד חי - עד שעת מתן דמו של חבירו, דברי רבי יהודה. רבי שמעון אומר: עד שעת וידוי דברים. במאי קא מיפלגי? כדתניא: לכפר - בכפרת דמים הכתוב מדבר, וכן הוא אומר וכלה מכפר את הקדש, מה להלן בכפרת דמים - אף כאן בכפרת דמים, דברי רבי יהודה. רבי שמעון אומר: לכפר עליו - בכפרת דברים הכתוב מדבר.

חידושי הגרי"ז מסכת זבחים דף קיג עמוד ב

והנה בשעיר המשתלח יש להסתפק אם יש לו דין קרבן או שאין לו דין קרבן רק שתורת מצות שילוח עליו אבל אין לו דין קרבן, והנה הרמב"ם בהל' מעה"ק (פי"ח הי"א) כתב שני שעירי יוה"כ ששחטן בחוץ אם עד שלא התודה עליהן חייב כרת על שניהם הואיל וראוין לבא לפני ה' לוידוי עכ"ל,

ויש שהיו סבורים לומר בטעם הרמב"ם דהוא עפ"י המבואר בפ' שני שעירי (יומא דף ס"ה ע"א) דמותר קרבנות חובה באין לשנה הבאה, ומבואר שם דאין הגורל קובע משנה לחברתה, והשעיר שנעשה עכשיו שעיר המשתלח יוכל להגריל מחדש לשנה הבאה, ויהי' ראוי לשעיר פנים ורק משום גזירה לא עבדינן הכי, וא"כ שפיר משו"ה חייבין עליו בחוץ כיון דיכול עוד להיות ראוי אף לשעיר פנים,

אמנם ברמב"ם א"א לפרש כן דהרי כתב משום דראוי לוידוי וע"כ דיש לו דין קרבן גם לאחר הגרלה, דדין קרבן בו.

... והנה הקשו על הרמב"ם מהא דיומא (דף ס"ב ע"ב) דמשהגריל חייב על של שם ופטור על של לעזאזל, הרי דמשום שראוי לוידוי אינו מתחייב, ונראה לומר דהגמ' דזבחים בפ' פרת חטאת (קיג ע"ב) אזלא כר"ש דוידוי מעכב וא"כ יש בו עבודה בגופו ושפיר יש לחייב משום זה בחוץ כיון דעוד ראוי לוידוי, אבל הסוגיא דיומא אזלא כמ"ד דוידוי אינו מעכב, ואף דהוא צריך להיות חי עד שעת מתן דמו של חבירו, אבל זה אינו אלא עיכוב בפנימי, אבל בו בעצמו אין שום עבודה ומעשה בגופו, וע"כ משהגריל פטור על של עזאזל.

אמנם לאחר וידוי נראה דפקע מיני' דין קרבן. ואם דהיה אפ"ל דלא פקע מיני' דין קרבן שחל עליו והא דפטור בחוץ הוא רק משום דאינו ראוי לבא אל פתח אהל מועד, וכדחזינן דכייל לה המשנה בהדי פרת חטאת דודאי הוא קרבן ורק משום דלא מיקרי ראוי לפתח אהל מועד, אמנם ביומא (דף ס"ו ע"א) איתא איש להכשיר את הזר לשילוח ופריך פשיטא מהו דתימא כפרה כתיבא בי' קמ"ל, והיינו דהו"א דלא פקע מיני' אף לאחר וידוי דין קרבן שכבר חל עליו, וע"ז קמ"ל דאחר וידוי פקע מיני' דין קרבן ואין בו אלא מצות שילוח ודחיה לצוק, ודין ירד אחריו וימיתנו (יומא סו ע"ב), ואף דהוא ודאי מחובת היום וכדחזינן דכולהו דוחין את השבת כמבואר שם חלה מרכיבו על כתפו, וגם צריך לעשותם ביוה"כ עצמו, אבל אינם אלא דין מצוה, אבל דין קרבן שבו כבר פקע.

עיין בחידושי הגר"ם והגרי"ד עמוד לב

ונ"ל דהרמב"ם סובר דדין ראוי לבא לפתח אהל מועד אינו תלוי במעשה הקרבה של קיום זריקה והקטרה כי אם בקיום קרבן למצותו, אם נאמר בו דין קיום קרבן של פנים או לא....וחזינן דקיום פנים של שעיר המשתלח אינו שייך לשילוח כלל, אלא לקיום דינו בעזרה בפנים. וקיום זה הוא קיום של קרבן פנים, כמו שארי קרבנות, ורק דלא הוי ע"י מעשה הקרבה, כי אם בקיום מצותו.

(ועיין שם בהמשך דבריו).

### שיטת הרמב"ם בענין טריפה

רמב"ם הלכות עבודת יום הכיפורים פרק ה

הלכה יח

היה טריפה פסול שנאמר יעמד חי.

לחם משנה הלכות עבודת יום הכיפורים פרק ה

הלכה יח

[יח] היה טרפה פסול שנאמר יעמד חי וכו'. קשה דבפ"ק דחולין לא אמרו דפסול טרפה גבי משתלח אלא משום דאין הגורל קובע לעזאזל אלא בדבר הראוי לשם וכאמרו שם. וא"ת מאי נפקא לן מינה הא אין גורל קובע לעזאזל וכו' והא דקאמר מקרא דיעמד חי לא ידענא מנא ליה:

משנה למלך הלכות עבודת יום הכיפורים פרק ה

 הלכה יח

[יח] היה טריפה פסול וכו'. הקשה הר"ב לח"מ דבפ"ק דחולין ממעטינן טריפה מסברא דאין גורל קובע לעזאזל אלא בדבר הראוי לה' וא"כ קרא למה לי. ונ"ל דאיצטריך להיכא דנטרף אחר הגרלה וכה"ג אמרינן בפ' שני שעירים (דף ס"ג) דאיצטריך קרא למעט בעל מום ומחוסר זמן משעיר המשתלח והתם בפ"ק דחולין בלאו האי קרא פשיט דאזלינן בתר רובא ודוק:

העמק דבר ויקרא טז:י

יעמד חי: הוא מיותר, שאין עמידה אלא בחי. אלא בא ללמד למה שכתב הרמב"ם הלכות עבודת יום הכפורים (ה:יח) שבא למעט אם נטרף אחר הגרלה, דמצד שאין כשר לעזאזל אלא אם ראוי לשם, אינו פסול אלא אם אירע הפסול לפני הגרלה, אבל אם אירע פסול אחר הגרלה—כשר. תדע שהרי בעינן ביומא (סג:) לפסול שעיר לעזאזל במום, והכי מוכח שלהי חולין (קמ.) דשעיר המשתלח כשר בנוגח, אע"ג שפסול לשם, ועל כרחך היינו שנגח אחר הגרלה, מה שאין כן טריפה פסול משום דרשה ד"יעמד חי".

### עתי אפילו בשבת

תלמוד בבלי מסכת יומא דף סו עמוד א

תנו רבנן: איש - להכשיר את הזר, עתי - שיהא מזומן, עתי - ואפילו בשבת, עתי - ואפילו בטומאה, איש - להכשיר את הזר. פשיטא! - מהו דתימא: כפרה כתיבא ביה, קא משמע לן. עתי ואפילו בשבת. למאי הלכתא? - אמר רב ששת: לומר שאם היה חולה - מרכיבו על כתפו. כמאן - דלא כרבי נתן. דאי רבי נתן - האמר: חי נושא את עצמו. - אפילו תימא רבי נתן, חלה שאני. אמר רפרם: זאת אומרת עירוב והוצאה לשבת, ואין עירוב והוצאה ליום הכפורים. עתי ואפילו בטומאה. למאי הלכתא? - אמר רב ששת: לומר שאם נטמא משלחו - נכנס טמא לעזרה ומשלחו.

ספרא אחרי מות פרשה ד

(ח) מכאן אמרו חייבי חטאות ואשמות וודים שעבר עליהם יום הכיפורים חייבים להביא לאחר יום הכיפורים, וחייבי אשמות תלויים פטורים ושלח ביד איש עתי להכשיר את הזר, עתי שיהא מזומן, עתי אף בשבת עתי אף בטומאה.

ר"ש משאנץ שם

ח. עתי אף בשבת. [דהוה אמינא] דשלוח השעיר אינה בעבודת [כעבודת?] שאר קרבנות דדוחין שבת שאפילו רבי שמעון דמחמיר בשעיר המשתלח דאמר יעמד חי עד שעת וידוי דוידוי מעכב אבל שלוח לכולי עלמא לא מעכב לכך צריך לרבות ששילוחו דוחה שבת. והוה דומה לאיברים ופדרים דלא מעכבי ודחו שבת.

ומיהו מביאין מירושלמי דודאי מעכב. ואם מת לאחר וידוי מביא שנים ומגריל עליהם ושולחו לצוק ושל שם ירעה עד שיסתאב. וי"ל טעמא דצריך שילוחו רבוי משום דלאו קדשי מזבח הוא.

## ד. שילוח

שו"ת אבני נזר חלק אורח חיים סימן תנט

יט) מה שהוקשה לו בשעיר חולה מרכיבו על כתיפו [סו ע"ב]. הא חולה פוסל בשעיר המשתלח כמו כל פסולים בעל מום מחוסר זמן. לא קשה מידי דאינו פוסל רק קודם מתן דמו של חבירו לר' יהודה. או קודם ודוי דברים לר"ש שעוד צריך לעמוד לפני ד' דהא בגמ' [מ ע"ב] יליף זה מדכתיב יעמד חי לפני ד' עד מתי יהא זקוק להיות חי עד מתן דמו של חבירו. אבל לאחר שניתן לשלוח אינו פוסל בו שום דבר:

(ולכאורה גם אליבא דהמאירי דהשילוח מעכב, לדעתו אינו בגדר קרבן.)

רמב"ם הלכות איסורי מזבח פרק ב הלכה ו

כל מום משלשה ושבעים מום המנויין בבהמה פוסלין אותה מן הקרבן, ואם נפל אחד מהם בתמימה שהיא קדש תפדה ותצא לחולין, חוץ מזקן וחולה ומזוהם שאע"פ שאינו כשר לקרבן אינו נפדה, אלא יהי קיים ורועה עד שיולד בו מום אחר קבוע משאר המומין ויפדה, וכן בהמת קדשים שנולד בה מום עובר אינה קריבה ולא נפדית.

חידושי הגר"ם והגרי"ד עמוד לב

ונראה עוד דאף אם נימא דהרמב"ם פוסק כר"י דוידוי אינו מעכב, ואינו צריך לעמוד חי אלא עד שעת מתן דמים של חבירו, מ"מ חייבים עליו בחוץ עד לאחר וידוי. והיינו משום דכל המחלוקת של ר"י ורש"ש אם וידוי מעכב או לא היא רק בדין עיכוב כפרתו....אבל זה לכו"ע דאיכא בעצם החפצא של שעיר המשתלח חלות וקיום של קרבן פנים עד לאחר וידוי, ואף לאחר מתן דמים של חבירו מתקיים בו דין קרבנו ע"י היותו בעזרה. ויסוד הדין הוא דהחלות קרבן מופקע על ידי שילוח דאז חל עליו דין קיום של חוץ וזה הוא המפקיעו מדין קרבן פנים

אבל כל זמן דלא חלה עליו מצות שילוח, עדיין קרבן פנים הוא. ונראה דחלות מצות שילוח תלויה בוידוי וכל זמן דלא התודה עליו ליכא מצות שילוח, דהרי וידוי צריך להתקיים בחפצא של קרבן פנים, ועל כרחך דכל זמן דלא התודה עליו ליכא ביה מצות שילוח. ובאמת מבואר בקרא דוהתודה עליו את כל עונת בני ישראל וגו' ושלח את השעיר במדבר....

ואף דלשון הרמב"ם הוא הואיל וראוי לבא לפני ה' לוידוי, ומשמע דקיום קרבנו ודין ראוי לבא לפתח אהל מועד שלו הוא על ידי הוידוי. אכן נראה דביאור דברי הרמב"ם אינו דמעשה הוידוי בעצמו מחדש חיוב חוץ, כי אם דכיון דראוי לבא לפני ה' לוידוי עדיין הוי חפצא של קרבן פנים, וחחייבם עליו בחוץ, וכמש"נ.

## ה. שילוח, הגיע למדבר, ודחייתו בצוק

### שילוח בטומאה

תלמוד בבלי מסכת יומא דף סו עמוד ב

עתי - ואפילו בשבת, עתי - ואפילו בטומאה, איש - להכשיר את הזר. פשיטא! - מהו דתימא: כפרה כתיבא ביה, קא משמע לן. עתי ואפילו בשבת. למאי הלכתא? - אמר רב ששת: לומר שאם היה חולה - מרכיבו על כתפו. כמאן - דלא כרבי נתן. דאי רבי נתן - האמר: חי נושא את עצמו. - אפילו תימא רבי נתן, חלה שאני. אמר רפרם: זאת אומרת עירוב והוצאה לשבת, ואין עירוב והוצאה ליום הכפורים. עתי ואפילו בטומאה. למאי הלכתא? - אמר רב ששת: לומר שאם נטמא משלחו - נכנס טמא לעזרה ומשלחו.

רש"י מסכת יומא דף סו עמוד ב

למאי הילכתא - מה איסור טומאת מקדש או קדשיו יש בשילוחו שהוצרך לומר שידחה את הטומאה.

נכנס טמא לעזרה - שהכהן מוסרו לו שם.

עיין בחידושי הגר"ח סטענסיל על הש"ס עמוד צ"ח שהביאו ששאלו לו מדוע בכה"ג מתקינין לו כהן אחר תחתיו אך באיש עתי נכנס אפילו בטומאה. ועיין שם שכתב הגר"ח "ושאלתי זאת להגאון פרא הדור ר' חיים סאלאווייציג שליט"א אבדק"ק בריסק, ותירץ לי דאצל כ"ג אם נטמא יש שני איסורים איסור אחד שמטמא את העזרה, ועוד איסור שהעבודה אסורה בטומאה, אך אצל איש עתי אין כאן אלא איסור אחד שמטמא את העזרה, ולכך י"ל דשני איסורים לא דחינן אבל איסור אחד דחינן עכ"ד.

הערות שם: שמעתי לבאר תי' הגר"ח הנ"ל, דשילוח השעיר אין זה עבודה דיהא בו פסול טומאה בעבודה, אלא דאיסורו הוא רק משום הכניסה בטמאה לעזרה, ובזה אמרינן דכדי לקיים המצוה דאיש עתי נכנס אפילו בטומאה, אבל כהן גדול שעובד בטומאה הרי יש כאן חסרון בעבודה דיש בה פסול טומאה, ואף דדחויה בציבור מ"מ למצוה עדיף דיהא קרב בטהרה בלא פסול טומאה אף דלא יתקיים מצות פירשה, וכ"כ בשו"ת אבני נזר חו"מ סימן קמב.

שיטה מקובצת כריתות יד.

עתי ואפילו בטומאה עתי ואפילו בשבת עתי במזומן לו קתני. גי' מהר"י ז"ל מפרש בפרק שני שעירים דאם היה עתי טמא נכנס לעזרה להוציאו וכ"ת למה יכנס יביאו לו בחוץ ושמא כיון דכתיב יעמד חי לפני ה' לשלחו צריך שיהיה ביד איש עתי מלפני ה'. א"נ י"ל דאיצטריך לומר אפילו בטומאה שלא תאמר דשילוח השעיר עבודה היא ואין לעשות בטומאה להכי איצטריך להתיר כמו דאיצטריך קרא להתיר זרות.

### עיכוב

תלמוד בבלי מסכת יומא דף מ עמוד ב

יעמד חי לפני ה' לכפר עליו, עד מתי יהיה זקוק לעמוד חי - עד שעת מתן דמו של חבירו, דברי רבי יהודה. רבי שמעון אומר: עד שעת וידוי דברים.

תלמוד בבלי מסכת יומא דף סז עמוד א

 אמר רבי נחום בר פפא משום רבי אלעזר הקפר: בראשונה היו קושרין לשון של זהורית על פתח אולם מבפנים, וכיון שהגיע שעיר למדבר - היה מלבין, וידעו שנעשית מצותו, שנאמר אם יהיו חטאיכם כשנים כשלג ילבינו.

בית הבחירה למאירי מסכת יומא דף מ עמוד א

לפי דרכך למדת ששעיר עזאזל שנאמר עליו יעמד חי לפני ד' לכפר עליו צריך שיעמוד חי עד שעת וידוי הנאמר עליו לשם כל ישראל ומה שנאמר בו לכפר עליו אין הענין לכפר עליו בכפרת דמים ר"ל בכפרת דמי הפר והשעיר ר"ל שלא יהא צריך לעמוד חי אלא עד שיזה מדמו של חבירו, אלא בכפרת גופו והוא וידוי דברים שהרי כפרת דמים אין בו וכל שמת קודם לכך צריך להביא אחר אף על פי שכבר נעשה מתן דמו של חבירו אבל משהתודה עליו אם מת אין נזקקין ויש פוסקים שכל שמת עד שנדחה לעזאזל צריך להביא אחר כמו שיתבאר בפרק ששי ס"ו א':

בית הבחירה למאירי מסכת יומא דף סו עמוד א

אמרו לו לכ"ג פי' שלא היה הכהן רשאי להתחיל בעבודה אחרת עד שהגיע שעיר למדבר כדכתי' ושלח את השעיר במדבר והדר ואת חלב החטאת יקטיר המזבחה ובעוד שהיו משלחין היה הוא מתעסק בקריעת איברי הפר והשעיר וקליעתם והשתדלות הוצאתם עד שאמרו לו שהגיע השעיר למדבר והיאך היו יודעים בכך דודכאות היו עושין ר"ל מקומות גבוהים שצופים עומדים שם ומניפין בסודרין זה לזה ויודעין וכו' ור' יהודה היה נותן בהם סימנים אחרים אחר ששלשה מילין היו מירושלים עד בית חדודו שהוא ראש המדבר בתחתית ההר בתחילת עלייתו ומשהגיע לשם אף על פי שלא עלה לצוק נתקיים שלוחו למדבר ופי' בגמ' ס"ח ב' שמשהגיע לשם נעשית מצותו עד שאם מת מאליו קודם שדחפו אין צריך להביא אחר ומיקירי ירושלים מלוין אותו מיל ושוהין שם בשיעור מיל וחוזרין ויודעין שהגיע שעיר למדבר ומ"מ פסקו רבים שאין הלכה כר' יהודה וכל שמת עד שלא נדחה צריך להביא אחר ויש פוסקים שאם מת אחר שהתודה עליו אין נזקקין לו כמו שכתבנו בפרק קלפי מ' א':

עיין ירושלמי יומא ו:ב, ועיין ר"ש תורת כהנים אחרי מות ד:ח

עיין בשלמי יוסף שכתב שהא דשני השעירים מעכבים זה את זה, והא דצריך לעמוד חי היינו דינים בשעיר ה'. ולא נחלקו ר' יהודה ור' שמעון אלא כלפי שעיר ה'.

### איסור דחיית בעל מום

ועיין בשטמ"ק תמורה ו: דמשמע שיש איסור דחיית שעיר בעל מום לצוק משום איסור מקריב בעל מום.

שיטמ"ק תמורה ו עמוד ב

אין הגורל קובע אלא בראוי לשם. תימה לימא שהומם ושלחו לצוק דהיינו הקרבתו.

(וכן כל הדינים שהבאנו לעיל בענין דחייתו לצוק זו היא שחיטתו.)

### טומאת בגדים

## בענין טומאת בגדים

תלמוד בבלי מסכת יומא דף סח עמוד ב

משנה. אמרו לו לכהן גדול: הגיע שעיר למדבר. ומניין היו יודעין שהגיע שעיר למדבר? דירכאות היו עושין, ומניפין בסודרין, ויודעין שהגיע שעיר למדבר. אמר רבי יהודה: והלא סימן גדול היה להם: מירושלים ועד בית חדודו - שלשה מילין, הולכין מיל וחוזרין מיל ושוהין כדי מיל, ויודעין שהגיע שעיר למדבר. רבי ישמעאל אומר: והלא סימן אחר היה להם, לשון של זהורית היה קשור על פתחו של היכל, וכשהגיע שעיר למדבר היה הלשון מלבין, שנאמר אם יהיו חטאיכם כשנים כשלג ילבינו.

גמרא. אמר אביי: שמע מינה - בית חדודו במדבר קיימא, והא קא משמע לן, דקסבר רבי יהודה: כיון שהגיע שעיר למדבר - נעשית מצותו. הדרן עלך שני שעירי.

רמב"ם הלכות עבודת יום הכיפורים פרק ג הלכה ח

כיון שהגיע שעיר למדבר יצא כהן גדול לעזרת הנשים לקרות בתורה, ובזמן קריאתו שורפין הפר והשעיר בבית הדשן, לפיכך הרואה כהן גדול כשהוא קורא אינו רואה פר ושעיר הנשרפין, ושריפתן כשירה בזר כמו שביארנו.

רמב"ם הלכות עבודת יום הכיפורים פרק ה הלכה כב

דחפו ונפל השעיר ולא מת, ירד אחריו וימיתנו בכל דבר שממיתו, ואיברי שעיר זה מותרין בהנייה.

(עיין בר' אריה ליב מאלין ב:לג שהקשה בסתירה זו.)

רמב"ם הלכות פרה אדומה פרק ה הלכה ו

ומאימתי מטמא בגדים המשלח את השעיר, משיצא חוץ לחומת ירושלים עד שעת דחייתו לעזאזל, אבל אחר שדחהו אם נגע בכלים ובבגדים טהורים

(מבואר ששני דינים הם: מצות שילוח של הכהן—עד שיגיע למדבר. ומצות שילוח של האיש עתי- עד גמר דחייתו לצוק וכו'.)

### דחייתו לצוק

תלמוד בבלי מסכת יומא דף סו עמוד ב

דחפו ולא מת - ירד אחריו וימיתנו.

עיין בדבר אברהם ב:ח שדן אם המיתה הוא חלק ממצות דחייתו לצוק או מצוה בפני עצמה. עיי"ש שהוכיח שדין בפני עצמו היא דאל"כ היה איסור מלאכה בכל שילוח השעיר מטעם נטילת נשמה.

תלמוד ירושלמי (וילנא) מסכת יומא פרק ו הלכה ג

ברח דרך הליכה מטמא בגדים דרך חזירה אינו מטמא בגדים

קרבן העדה מסכת יומא פרק ו הלכה ג

ברח. השעיר דרך הליכה לצוק וחזר ולקחו מטמא בגדים אם לבש בגדים אחרים:

דרך חזרה. כגון שלא מת בדחייתו לצוק וחזר וברח ותפסו המשלח אינו מטמא בגדים אלא אוכלים ומשקים הוא דמטמא:

(וביאר הדבר אברהם שאינו מטמא משום שאינו בכלל שילוח השעיר.)

גבורת ארי מסכת יומא דף סז עמוד ב

לא אמרה תורה שלח לתקלה. קשה לי מאי תקלה שייך הכא הא תנן לא היה מגיע למחצית ההר עד שנעשה איברים איברים ומהכא נפקא ליה לראב"י בפרק קמא דחולין (דף י"א) דאזלינן בתר רובא דניחוש שמא שעיר המשתלח טרפה היא וכי תימא דבדקינן ליה והתנן לא היה מגיע וכו' וכיון שכן היה אפשר ללקט האיברים לקוברן או לשורפן לאחר יום הכיפורים כמו שעושין לכל איסורי הנאה כדתנן בסוף מסכת תמורה דבשלמא גבי שילוח הקן ומשולחת דמצורע בסוף פרק ב' דקדושין ניחא דמשולחים לעלמא בחיים ואיכא תקלה אבל האי מת הוא ליכא תקלה דהא אפשר לשורפו או לקוברו. ויש לומר דפעמים לא מת השעיר על ידי דחיפתו מההר ואיכא למיחש לתקלה כדאמר בירושלמי דפרקין כל הימים שהיה שמעון הצדיק קיים לא היה מגיע למחצית ההר וכו' משמת היה בורח למדבר והשירייקין פירוש ישמעאלים אוכלין אותו: (מילואים)

גרי"ז קונטרוס עבודת יה"כ דף 42

והנה ראיתי בגבורת ארי למס' יומא, על הא דקאמר בגמ' שם מסתברא כמ"ד מותרין לא אמרה תורה שלח לתקלה, מבואר מתוך דבריו שם, דגם אם נשאר השעיר חי לאחר דחייה וברח ג"כ השעיר מותר בהנאה מה"ט דלא אמרה תורה שלח לתקלה, יעו"ש בדבריו. וזה לכאורה צ"ע, דהרי חכמים קאמרי דאם לא מת ירד אחריו וימיתנו, ופסק כן גם הרמב"ם בפ"ה מהלכות עביוה"כ יעו"ש, וא"כ בע"כ דהשעיר עוד קאי בקדושתו, ולא נפקע ממנו שם שעיר המשתלח, ואיך יהא מותר בהנאה, וצ"ע.

### מעילה באברי השעיר

תלמוד בבלי מסכת יומא דף סז עמוד א

לא היה מגיע למחצית ההר. איבעיא להו: אותן אברים מה הן בהנאה? רב ושמואל, חד אמר: מותרין, וחד אמר: אסורין. מאן דאמר מותרין –

תלמוד בבלי מסכת יומא דף סז עמוד ב

דכתיב במדבר, ומאן דאמר אסורין - דכתיב גזרה. ומאן דאמר אסורין - האי מדבר מאי עביד ליה? - מיבעי ליה לכדתניא: המדברה המדברה, במדבר - לרבות נוב וגבעון, שילה ובית עולמים. ואידך, האי גזרה מאי עביד ליה? - מיבעי ליה לכדתניא: גזירה אין גזירה אלא חתוכה, דבר אחר: אין גזרה אלא דבר המתגזר ויורד. דבר אחר גזרה - שמא תאמר מעשה תהו הוא, תלמוד לומר: אני ה', אני ה' גזרתיו ואין לך רשות להרהר בהן. אמר רבא: מסתברא כמאן דאמר מותרין, לא אמרה תורה שלח לתקלה.

רש"י מסכת יומא דף סז עמוד ב

דכתיב במדבר - ושלח את השעיר במדבר (ויקרא טז) וקרא יתירא הוא, למדרש שיהא הפקר כמדבר.

גזירה - לשון חומר ואיסור.

תלמוד בבלי מסכת מעילה דף יא עמוד א

גמ'. ת"ר מועלין בדמים דברי ר' מאיר ור"ש, וחכ"א: אין מועלין. מ"ט דמ"ד אין מועלין? אמר עולא: אמר קרא ואני נתתיו לכם - שלכם הוא. דבי ר' ישמעאל תנא: לכפר - לכפרה נתתיו ולא למעילה. רבי יוחנן אמר: אמר קרא כי הדם הוא בנפש יכפר - לפני כפרה כלאחר כפרה הוא, מה לאחר כפרה - אין בו מעילה, אף לפני כפרה - אין בו מעילה. ואימא: מה לפני כפרה - יש בו מעילה, אף לאחר כפרה - יש בו מעילה! וכי יש לך דבר שנעשית מצותו ויש בו מעילה? אמאי לא?

תלמוד בבלי מסכת מעילה דף יא עמוד ב

הרי תרומת הדשן שנעשה מצותו ויש בו מעילה! משום דהוה ליה תרומת הדשן ואיברי שעיר המשתלח שני כתובין הבאין כאחד, וכל שני כתובין הבאין כאחד אין מלמדין. הניחא למ"ד איברי שעיר המשתלח - אין נהנין מהן, אלא למאן דאמר נהנין מהן, מאי איכא למימר? משום דהוה ליה תרומת הדשן ובגדי כהונה שני כתובין הבאין כאחד, וכל שני כתובין הבאין כאחד אין מלמדין.

רש"י מסכת מעילה דף יא עמוד ב

הניחא למאן דאמר - התם (יומא דף סז) איברי שעיר של יום הכפורים מועלין בהן אף על פי שנעשית מצותן משום דכתיב אל ארץ גזירה שפיר להכי לא גמיר מתרומת הדשן דהוי תרומת הדשן ושעיר המשתלח שני כתובין הבאין כאחד.

אלא למ"ד נהנין - דמפיק ליה ממדבר.

קרן אורה מסכת מעילה דף יא עמוד ב

גמרא, משום דהוי תרומת הדשן ואיברי שעיר המשתלח שני כתובים כו'. הנה דבר זה לא נאמר בשאר מקומות כ"א בשמעתין, ולמה שכ' לעיל דגם לאחר שנעשית מצותו אפשר שיהיה בו איסור בעלמא א"כ אין ראי' מאיברי שעיר המשתלח דלית בהו אלא איסורא בעלמא, וילפינן לה מגזירה, אבל אין בהן מעילה, וכי תימא עגלה ערופה נמי אין בה מעילה אלא איסורא בעלמא, כבר כתבתי דעגלה ערופה שאני, דמתחלה נמי אין בה מעילה.

בזבחים דף ע"ב בתוד"ה אלא וא"ת אמאי לא חשיב בע"ז פרוסה של לחם הפנים וחתיכה שלחטאת טמאה וחתיכה של קדשים שמתו, וי"ל דבקדשים לא קמיירי ומיהו הוה מצי למיתני אברי שעיר המשתלח למאן דאסר ביומא סד עכ"ל. משמע מדברי התוספות דאיסורא דאברי שעיר המשתלח, לאו היינו איסור קדש, דהא ודאי דפקעה קדושתו לגמרי משעת דחיה לצוק, רק הוא איסור בפ"ע מקרא דגזירה. אולם בפירש"י במעילה דף יא ד"ה הניחא כתב וז"ל....עכ"ל. מבאור לכאורה מתוך דבריו, דהאיסור הוא איסור קדש, והחידוש הוא רק דאף לאחר שנעשית מצותן אסורין הן, וכן משמע לכאורה מסוגית הגמ' שם, דאם היה זה איסור חדש על האברים מקרא דגזרה, מאי שייך זה לדין נעשית מצותן...וצ"ע בזה.

מקדש דוד קדשים סימן כד

הנה ביומא (ס"ז א) איפלגו רב ושמואל באברי שעיר המשתלח אי מותרין בהנאה, ונראה משם דקודם דחייתו לצוק לכ"ע אסורין בהנאה, ויש לעיין אמאי לא חשיב נעשה מצותן קודם שילוח, דהא השילוח א"צ בגדי כהונה דהא כשרה בזר כדאמרינן בגמרא, א"כ כשהתודה על השעיר שהיא עבודה הצריכה בגדי כהונה כבר חשיב נעשה מצותו, וכמ"ש תוס' מעילה (י' ע"א) בבשר ק"ק שנטמא דמש"ה חשיב נעשה מצותן ואין מועלין בו אף על גב דאיכא מצות שריפה משום שהשריפה א"צ בגדי כהונה, וכן ביומא (נ"ט ב) כתבו דמש"ה קטורת לאחר שעלה תמרתו יצא מידי מעילה אף על גב דאיכא דישון מזבח הפנימי, משום שאין זו עבודה הצריכה בגדי כהונה וצ"ע.

# ד. שעיר המשתלח כקרבן בפני עצמו, כמשולב עם השעיר לה', וכדין מסויים בעיוה"כ

## א. חד קרבן וכהקטרת חלבים ואברים

גבורת ארי מסכת יומא דף סו עמוד ב

עתי אפילו בשבת למאי הלכתא אמר רב ששת לומר שאם היה חולה מרכיבו על כתפו. קשה לי כיון דלכולי עלמא שילוח השעיר אינו מעכב אמאי דחי שבת דהכי אמרינן במנחות בפרק ר"י (דף ע"ב) דר"א ב"ש דאמר עומר שנקצר שלא כמצותו פסול סבירא ליה כר' עקיבא דאמר כל מלאכה שאפשר לעשות מערב שבת אינה דוחה את השבת וסבירא ליה כר"י דאמר קצירת העומר מצוה דתנן ר"י אומר מה חריש רשות אף קציר רשות יצא קצירת העומר שהוא מצוה ואי סלקא דעתך נקצר שלא כמצותו כשר אמאי דחי שבת ניקצריה מערב שבת אלא מדדחי שמע מינה נקצר שלא כמצותו פסול ושמע מינה דבר שאינו מעכב בדיעבד ואינו אלא למצוה אינו דוחה שבת וכיון דשילוח שעיר אינו מעכב ואינו אלא למצוה אמאי דוחה שבת ואף על גב דלכתחילה מצותו בשילוח הא פי' התוס' התם אהא דקאמר אמאי דחי ניקצריה מע"ש אף על גב דלכתחילה מצותו בלילה כיון דבדיעבד כשר לא הוי דומיא דתמיד דכתיב ביה במועדו לומר דדחי שבת ומסתברא דומיא דתמיד בעינן וא"ל הכא נמי כן ויש לומר דאמרינן התם דאין ללמוד דאפילו אי נקצר שלא כמצותו כשר אפילו הכי דוחה שבת דחביבה מצוה בשעתה דתניא אמר ר' שמעון בא וראה כמה חביבה מצוה בשעתה שהרי הקטר חלבים ואברים כשרין כל הלילה ולא היו ממתינים להם עד שתחשך [ודחי] דשאני התם שכבר דחתה שחיטה את השבת פי' וכיון שכבר ניתן שבת לדחות אצל שחיטת קרבן זה ניתנה נמי לדחות אצל הקטרתו משום חביבה מצוה אבל בקצירת העומר ליכא למימר הכי אף על גב דלמחר דחיה הקרבתה את השבת בשעת קצירה מיהו לא נדחית ושמע מינא דכל היכא דכבר נדחה שבת אצלו אף דבר שאינו אלא למצוה נמי דוחה אפילו אפשר לעשותה אחר שבת משום חביבה מצוה בשעתה כמו אברים ופדרים כל שכן אם זמנה קבוע בשבת דוקא ואי אפשר לעשותה לגמרי אחר שבת והשתא יש לומר כיון דשני שעירים דיום הכיפורים מעכבין זה את זה כדתנן סוף פרק ג' דמנחות וכדמוכח בכולי פירקין הוה ליה שעיר של שם ושל עזאזל כחד וכאילו הן קרבן א' ושחיטת שעיר של שם דדחי יום הכיפורים מהני לשל עזאזל כאילו הוא גופו דנימא כבר דחתה שחיטה את השבת וכיון שדחתה כבר אפילו משום חביבה מצוה בשעתא בכהאי גוונא ראוי לדחות שבת כל שכן שעה עוברת לגמרי כמו שילוח השעיר שאין לו תקנה אלא בשעתיה ביום הכיפורים דוקא שדוחה שבת:

ויש שדימו שילוח השעיר להקטרת אימורים (קובץ ישורון כרך י עמוד קטז).

אור שמח הלכות מעשר שני ונטע רבעי פרק ז הלכה ג

[ומתוספתא דא מוכח דלא כמוש"כ הכסף משנה בשיטת רבינו פ"ו מפסולי המוקדשין ה"י, דלקצת הקרבן דממעט אכילתו לא חייש, ויש לחלק בין מע"ש לקרבן, ועיין] וחזינא דפלפלו ר"ש ורבנן בהא דנקנין שלמים וממעט אכילתן, ועיין ירושלמי לענין לקח בהמה לבשר תאוה וילדה בכור אם קרבו האימורים דמפקע אכילתן יעו"ש (מע"ש) בפ"א ה"ב, אבל דא ברור דבין לר"ש בין לרבנן התירה תורה ליקח בהמה לשלמים, אף על גב דממעט אכילתן, משום דע"י קדושתן ממעט באכילתן, דמיקדשי טפי מקדושת מע"ש, ואסורים לישראל מפני זרות. וכיון שכן א"ש, דנתבונן, דתוס' (חולין כא, א ד"ה כמשפט) הקשו למה לי קרא דעולה אינו ניקח אלא מן החולין, הא בספרי ממעט נדבה עולה משום דליכא בה אכילת אדם. ונראה דכאן חייבה התורה להביא חטאת, ועוף תחת חטאת בהמה, וזה כמו שכתב הראב"ע (ויקרא ה, ז) דתחת האימורים של חטאת בהמה חייבתו תורה לעני להביא עולת העוף, דבחטאת העוף ליכא מידי דהקרבה, דכולה לכהנים, וכיון שכן המה ביחד כמו קרבן בהמה, דאיכא ביה אימורים ואכילת אדם, לכן סלקא אדעתין דשניהם ביחד מביא העולה אף מן המעשר, דשניהם יחד הוי כמו קרבן שלמים דאיכא בהו אכילת אדם ואכילת מזבח באימורים ביותרת הכבד ושתי כליות דמותרין לאדם, ולגבוה סלקי, ואליה בכבש דלגבוה, וע"ז מיבעי לן קרא הכא [וכפי הנראה משו"ה תני תנא ביום, דאע"ג דביום צוותו כתיב, סד"א כיון דנגד האימורים דבחטאת בהמה מביא העוף, והקטרת אימורים כשרה בלילה, סד"א דעולת העוף כשרה בלילה. (((נ"ב. אח"ז ראיתי בשו"ת רשב"א סימן רע"ו מה שנשאל על לשון הגמ' בחולין (כב, א עיין שם) ההוא מביום צוותו נפקא. סד"א הני מילי חטאת העוף, אבל עולת העוף אימא לא, קמ"ל, ותמהו, וכתב דגירסא משובשת היא יעוי"ש, ולפי מה שפירשנו היא נוסחא דווקנית, ושמחתי מאד שהנחני ה' בדרך אמת, והפירוש הוא בעולת העוף הבאה עם החטאת, כמוש"כ דאתי תחת האימורים של חטאת בהמה, וסד"א דהוי כמו הקטרת אימורים דכשרה בלילה, קמ"ל. [ממלואים].

(לגבי הדמיון לעולה ויורד, כטיפוס לקרבן שיש לו שני חלקים שאינם קשורים בגופם)

גבורת ארי מסכת יומא דף סו עמוד ב

מהו דתימא כפרה כתיב ביה דכתיב יעמד חי לכפר עליו. וקשה לי הא לכולי עלמא האי לכפר עליו לאו אשילוחו קאי כדתניא לעיל ריש פרק ד' (דף מ') עד מתי הוא זקוק לעמוד חי עד שעת מתן דמו של חבירו דר"י דלכפר בכפרת דמים משמע לר"י לאפוקי מת קודם כפרת דמים צריך להביא אחר ר"ש אומר עד שעת וידוי דברים אבל מת אחר הוידוי קודם שילוח לית לן בה לכו"ע דשילוח אינו מעכב דהאי וכפר עליו לא קאי אשילוח ואם כן איש להכשיר את הזר למה לי כיון דלא כתיב כפרה אשילוח ויש לומר כיון דמכל מקום כפרה בשעיר המשתלח נמי תליא אי לר"י במת קודם מתן דמו של חבירו ואי לר"ש במת קודם וידוי הוה אמינא דשילוח השעיר בזר פסול מידי דהוה אהקטר חלבים ואברים דאין מעכבין כפרה ואפילו הכי בעי כהונה הואיל ואתו מכח מכפר שזריקת הקרבן מכפר הכי נמי הואיל ותחילתו של שעיר מכפר ומעכב כפרה סופו דהיינו שילוחו נמי פסול בזר קא משמע לן דלא:

(לשיטתו לעיל)

ספר מהרי"ל (מנהגים) הלכות יום כיפור

[יח] אמר מהר"י סג"ל שכל ימיו פליאה בעיניו מפני מה אנו מאריכין בפיוטים על שעיר הפנימי יותר מעל שעיר המשתלח, והלא הפנימי לא היה מכפר רק על טומאת מקדש וקדשיו, שנאמר וכפר על הקדש מטמאת בני ישראל (ויקרא טז, טז), ואותו עון לא נמצא האידנא דמקדש בעו"ה אינו, ושעיר המשתלח הוא המכפר על כל עבירות שנא' והתודה עליו את כל עונות בני ישראל (שם, כא). ואמר מהר"י סג"ל דנראה לו לתרץ דכפרת המשתלח תלויה בשעיר הפנימי דאי לא נעשה עבודת פנימי כתיקנה היתה מעכבת כפרת המשתלח, וכן איתא בהדיא בגמ' במס' יומא. נמצא כל מה שמבקשים על הפנימי הרי הוא כדי להכשיר בו את המשתלח. ועוד תירץ מהר"י סג"ל דקדושת המקדש לא נתבטלה עדיין דכתיב והנשאו פתחי עולם (תהילים כד, ז), ר"ל שקדושתן לעולם, ולפיכך נקרא בית עולמים, נמצא הנכנס עדיין בטומאה במזיד חייב כרת. ובני ח"ל מבקשים להתכפר על בני ארץ ישראל אם טמאו המקדש דכל ישראל ערבים זה לזה. וראיה דאומר כל אדם על חטא כסדרו אף אם ברור לו שלא עשה כמה עבירות הכלולים בו אלא מתפללין זה על זה. אומר בהסליחה מלאכות התבנית.

### שני השעירים מעכבים זה את זה

עיין במשנה במנחות

פירוש המשנה לרמב"ם מסכת זבחים פרק ד

ואמר בשעיר החטאת אשר חברו שעיר המשתלח ועשה את דמו כאשר עשה לדם הפר,

פירוש המשנה לרמב"ם מסכת מנחות פרק ג

 שני שעירי יום הכפורים, שעיר המשתלח ובן זוגו,

(הגדיר את השם על פי המשלח)

רמב"ם הלכות תמידין ומוספין פרק י

הלכה ב

ועוד מקריבין הצבור שעיר חטאת והוא נשרף שבן זוגו שעיר המשתלח.

### בבמות

גבורת ארי מסכת יומא דף סז עמוד ב

לרבות נוב וגבעון. קשה לי לר"ש דאמר בפרק י"ד דזבחים (דף קי"ד) אף ציבור לא הקריבו באוהל מועד שבגלגל שהוא בשעת היתר הבמות אלא פסחים וחובות הקבוע להם זמן ומשמע התם דאף חובות הקבוע להם זמן לא קרבו אלא עולות ושלמים אבל חטאות כמו שעירי הרגלים לא קרבו גבי הא דאמר תתרגם מתניתך בעולת חובה דאיכא עולת נדבה והוא הדין דבאוהל מועד שבגלגל לא קרבו ביום הכיפורים לא פר כהן גדול ולא ב' שעירים שהן חטאות והוא הדין נמי בנוב וגבעון ולא קרבו כל הני דהוה ליה במות ציבור בשעת היתר הבמות כדאמר התם וכן כתבו שם התוס' והשתא לר"ש חד מדבר לרבות נוב וגבעון למה לי דהא על כרחך שעיר של שם לא קרב שם ממילא שעיר המשתלח נמי לא היה וכדתנן פרק ג' דמנחות ב' שעירי יום הכיפורים מעכבין זה את זה ונפקא ליה בגמ' מדכתיב חוקה דהא ליכא למימר דהני מילי דמעכבין זה את זה היכא דמחויב להביא שניהם כגון בשעת איסור הבמות אבל בשעת היתר הבמות דאי אפשר להקריב של שם מביא של עזאזל לחוד ומתודה עליו ומשלחו דהא ודאי ליתא....

(וכתבו האחרונים שיש לדון אם יש שני דינים: דין קרבן שהשעיר לעזאזל קשור עם השעיר לה' ודין שילוח שאינו תלוי בשעיר לה'. וממילא גם בנוב וגבעון היו יכולים לקיים דין שילוח בלי שעיר לה'.)

### אם אין שם אלא שעיר אחד

תוספות מסכת שבועות דף ח עמוד ב

לטומאה שאירעה בין זה לזה - הכא לא קאמר ונפקא מינה להיכא דלא עבד פנימי כדקאמר לעיל דפנימי קרב קודם חיצון ואי ליכא אלא חד יעשו פנימי ולא חיצון.

רבי עקיבא איגר מסכת שבועות דף ח עמוד ב

תוס' ד"ה לטומאה וכו' ואי ליכא אלא חד יעשו פנימי ולא חיצון. תמוה דא"א לעשות פנימי בלא הגרלה, אח"כ ראיתי בספר מעין החכמה לבעל עצי אלמוגים שעמד בזה.

רש"ש מסכת שבועות דף ח עמוד ב

ד"ה לטומאה. ואי ליכא אלא חד יעשו פנימי ולא חיצון. לכאורה אם לא היה אלא חד ממש כיון דשני השעירים מעכבין זא"ז (מנחות כ"ז במשנה) יעשוהו לחיצון. ועי' רמב"ם פ"ה מעבודת יוה"כ ה"ג וצ"ע:

(עיין במעין החכמה שם, שדוקא שעיר לעזאזל מעכב את השעיר לה' שאי אפשר להביא שעיר לה' בלא שעיר לעזאזל. אבל אפשר להביא השעיר לעזאזל בלי להקריב את השעיר לה'. ועיין שם שכתב שהרמב"ם לא פסק המשנה במנחות ששני השיעירם מעכבים, אך פסק בעבודת יום הכיפורים ד:א שכל הנעשה בבגדי לבן הסדר מעכב, וממילא אי אפשר להגריל ולהביא של שם בלא שעיר לעזאזל. אך שעיר המשתלח שנעשה בבגדי זהב אין סדרו מעכבר. עיי"ש שהביא בדעת תוספות, שאם יש שעיר אחד מביא של עזאזל.)

עיין שם במצפה איתן שם שכתב ששני השיעירם מעכבים דוקא כשיש שני שעירים, אבל אם יש רק שעיר אחד מביא רק את השעיר הנעשה בפנים.

ועיין ביד דוד, שכוונת התוספות כשיש שני שעירים, אך פשוט שאין מביאים שעיר לה' בלא שעיר לעזאזל.

## ב. קשר לעבודת היום ולעבודת פנים

מקדש דוד קדשים סימן כד

והנה יש לחקור בשילוח של שעיר המשתלח אי כשר בלילה היינו למוצאי יוה"כ, כיון דהשילוח אינו מעכב כפרה דהא לר"י עד מתי זקוק ליעמד חי עד שעת מתן דמים של חבירו ולר"ש עד שעת הוידוי, אבל לכ"ע לאחר הוידוי אם מת א"צ להביא אחר דשילוח אינו מעכב והוי כשירי מצוה דאין מעכבין, וא"כ כשר אפילו בלילה כמו הקטרת אימורים מקרבנות של יוה"כ שכשרים בלילה למוצאי יוה"כ, וכן שריפת פר ושעיר של יוה"כ כשר בלילה וכמ"ש הרמב"ם ז"ל.

אך לפ"ז יש לעיין איך שילוחו דוחה שבת דאמרינן (ס"ו ב) עתי אפילו בשבת, בשלמא איברים ופדרים ושריפת פרים דשורפין ביוה"כ ובשבת ואין ממתינין להם עד שתחשך הוא משום חביבה מצוה בשעתה כדאמרינן בגמרא, אך זה דחביבה מצוה בשעתה דוחה שבת אמרינן במנחות פרק ר' ישמעאל (ע"ב ב) דהוא דוקא אם כבר ניתנה שבת להדחות בעיקר עבודתן, וא"כ בשעיר המשתלח דלא ניתנה שבת להדחות דמאי איסור שבת יש בו בלא שילוחו, וא"כ הא דבעינן למילף במנחות דקצירת העומר דוחה שבת מאיברים ופדרים [דילפינן מקרא דבכל מושבותיכם דדוחין את השבת] דחביבה מצוה בשעתה דוחה שבת, ודחינן דשאני התם דכבר ניתנה שבת להדחות, לילף משעיר המשתלח דדוחה שבת אף שאפשר בלילה ואף שלא ניתנה שבת להדחות.

ונראה דמש"ה השילוח דוחה שבת משום אימורי חטאת דאינו רשאי להקריבן עד שיגיע השעיר למדבר, כדאמרינן ביומא (ס"ח ע"ב) א"ל לכ"ג הגיע השעיר למדבר כו', וכתב רש"י ז"ל שאינו רשאי להתחיל בעבודה אחרת עד שהגיע השעיר למדבר שנאמר ושילח את השעיר במדבר ואח"כ ואת חלב החטאת יקטיר המזבחה עכ"ל, וחלב החטאת דוחה שבת משום דחביבה מצוה בשעתה כשאר אברים ופדרים, א"כ הוי כמו מכשירין של אימורי חטאת.

ובזה הוי מתיישב שפיר מה שמקשים העולם בההיא דעתי אפילו בשבת, ומקשינן בגמרא למאי הלכתא ואמרינן שאם חלה מרכיבהו על כתפו, וקשה דדחיה לצוק הוא נטילת נשמה והוי איסור שבת, ולפ"ז באמת דחייתו לצוק לא היה דוחה שבת דאפשר בלילה, וזה דשילוחו דוחה שבת הוא רק משום דמעכב שאר עבודות, ומשום דכתיב ושילח השעיר המדברה ואח"כ חלב החטאת יקטיר המזבחה, ורק השילוח למדבר מעכב שאר עבודות ולא דחייתו לצוק, כדאמרינן במתני' שם א"ל לכ"ג הגיע שעיר למדבר כו', וא"צ רק להמתין עד שיגיע השעיר למדבר, וכדאמרינן שם אמר ר"י והלא סימן גדול היה להם מירושלים עד בית חידודו ג' מילין ופי' רש"י ז"ל עד בית חידודו הוא ראש המדבר ושם נתקיים ושילח את השעיר במדבר עכ"ל, ומוכח דא"צ להמתין רק עד שיגיע השעיר לראש המדבר, [וכדאמרינן שם בגמרא קמ"ל דקסבר ר"י כיון שהגיע שעיר למדבר נעשה מצותו], א"כ הדחייה לצוק מצד עצמו לא היה דוחה שבת כלל ורק השילוח למדבר דוחה שבת משום דמעכב לשאר עבודות, וא"כ שפיר מקשינן מאי איסור שבת יש בשילוחו, ואמרינן דאם חלה מרכיבו על כתפו, אך השתא כיון דשילוחו דוחה שבת משום דמעכב שאר עבודות א"כ גם דחייתו דוחה משום חביבה מצוה בשעתה, כיון דכבר ניתנה שבת להדחות אצל שילוח, ואף בלא חלה חשוב ג"כ ניתנה שבת להדחות, כיון דאם היה חלה היה מותר לחלל שבת.

### שילוח של הכה"ג

רמב"ם הלכות עבודת יום הכיפורים פרק ה הלכה כא

נטמא המשלח הרי זה נכנס למקדש ונוטלו ויוצא, שנאמר ביד איש עתי המדברה, ביד זה שהוכן אפילו נטמא.

רש"י מסכת יומא דף סו עמוד ב

נכנס טמא לעזרה - שהכהן מוסרו לו שם.

ספר החינוך מצוה קפה

מצות עבודת יום הכיפורים

שיעשה כהן גדול כל מעשה יום הכיפורים על סדר, הקרבנות והוידויין ושילוח השעיר ושאר העבודה, כמו שכתוב בפרשה. שנאמר [ויקרא ט"ז, ג'] בזאת יבא אהרן אל הקדש, וגו' כל הפרשה.

רמב"ם הלכות עבודת יום הכיפורים פרק א

הלכה א

ביום הצום מקריבין תמיד בשחר ותמיד בין הערבים כסדר כל יום ויום, ומקריבין מוסף היום פר ואיל ושבעה כבשים כלם עולות, ושעיר חטאת נעשה בחוץ והוא נאכל לערב, ועוד מקריבין יתר על מוסף זה, פר בן בקר לחטאת והוא נשרף, ואיל לעולה, ושניהם משל כהן גדול, ואיל הבא משל צבור האמור בפרשת אחרי מות, והוא האיל האמור בחומש הפקודים בכלל המוסף, והוא הנקרא איל העם, ועוד מביאין משל צבור שני שעירי עזים, אחד קרב חטאת והוא נשרף, והשני שעיר המשתלח, נמצאו כל הבהמות הקרבים ביום זה חמש עשרה: שני תמידין, ופר, ושני אילים ושבעה כבשים כולם עולות, ושני שעירים חטאת אחד נעשה בחוץ ונאכל לערב והשני נעשה בפנים ונשרף, ופר כהן גדול לחטאת והוא נשרף.

הלכה ב

עבודת כל חמש עשרה בהמות אלו הקריבין ביום זה אינה אלא בכהן גדול בלבד,

### אינו רשאי להתחיל

רש"י מסכת יומא דף סח עמוד ב

משנה.

אמרו לו לכהן גדול וכו' - שאינו רשאי להתחיל בעבודה אחרת, עד שהגיע שעיר למדבר שנאמר ושלח את השעיר במדבר, ואחר כך ואת חלב החטאת יקטיר המזבחה.

עיין גם בשיעורי הגרי"ד סח: לגבי שני דינים בשילוח: דין כה"ג ודין איש עתי עיי"ש.

(עיין מרן רי"ז על יומא דף יז:. שצריך הכהן גדול להמתין)

(משמר הלוי: מוכח מהשטמ"ק דשילוח השעיר נחשב כעבודת פנים. ועיין בספר משנת חיים על ויקרא סימן עח שהביא ראיה ג"כ מהא דבעינן גזה"כ לפסול זר, דאם אינו עבודת פנים כלל, מדוע צריכים גזה"כ להכשיר זר.)

### קשר לכפרת היום

תוספות מסכת שבועות דף יג עמוד א

דעבד סמוך לשקיעת החמה - אבל לאחר שילוח שעיר לא מצי לאוקומה שהוא מכפר כל היום ואף על גב דמשמע לעיל (דף ח:) שאין קרבנות מכפרין על עבירות של אח"כ אפילו בו ביום דאמר נפקא מינה לטומאה שאירעה בין זה לזה שאני שעיר המשתלח דכתיב ביה כי ביום הזה יכפר עליכם לטהר אתכם מכל חטאתיכם משמע דכל היום יכפר אי נמי היום עצמו בלא שעיר המשתלח מכפר קצת ואין כאן כרת גמור וכה"ג אשכחן בפרק קמא דזבחים (דף ו. ושם) דעולה מכפרת על היורש מקופיא ולא מקיבעא כלומר לגמרי והשתא

וכן מצינו מצד דיני כפרה...עיין במנחת חינוך...ואחרונים אם חלקו דין וידוי של שעיר המשתלח מדין וידוי של כל השנה... לענין פירוט החטא (שפת אמת) לענין שליחות (מנחת חינוך).

(שילוב דיני שעיר עם דיני היום, עיין בית יוסף שאול דף 146).

### ג. דין קרבן על ידי הוידוי או על ידי העמדה בפני ה'

עיין גר"ם וגרי"ד דף לב-לג.

## רמב"ן ויקרא

וזה טעם הגורלות, כי אילו היה הכהן מקדיש אותם בפה לה' ולעזאזל, היה כעובד אליו ונודר לשמו, אבל היה מעמיד אותם לפני ה' פתח אהל מועד, כי שניהם מתנה לה' והוא נתן מהם לעבדו החלק אשר יבא לו מאת השם, הוא הפיל להם גורל וידו חלק להם, כענין שנאמר (משלי טז לג) בחיק יוטל את הגורל ומה' כל משפטו וגם אחרי הגורל היה מעמידו לפני ה' לומר שהוא שלו ואין אנחנו מכוונים בשילוחו אלא לרצון לשם, כמו שאמר (פסוק י) יעמד חי לפני ה' לכפר עליו לשלח אותו וגו', ולכך לא נשחוט אותו אנחנו כלל:

(ועיין לעיל בגבורת ארי אם יש להקריב שעיר המשתלח בלא קרבן לה' בנוב וגבעון. ועיין במעין החכמה לעיל שאם יש שעיר אחד מביא רק של עזאזל. אך השוה לדברי המהרי"ל הנ"ל)

מקדש דוד קדשים סימן כד

בעיקר מה דאמרינן עד מתי זקוק ליעמד חי עד שעת מתן דמים של חבירו, יש לחקור אי בעינן דוקא שיעמוד בעזרה אבל לאחר שהתחיל שילוחו אף שחי הוא כיון דאינו בעזרה לא מהני, דבעינן עמידתו בעזרה בשעת מתן דמיו של זה, או כל שהוא חי אפילו בחוץ שפיר דמי.